4 Kitaran Hidup Setiap Perniagaan Lalui

Apabila orang muda meminta tip membina perniagaan, benda pertama selalu saya tekankan adalah, REKOD ANGKA.

Angka boleh diklasifikasikan kepada beberapa perkara, angka jualan, untung, perbelanjaan, stok dan pelbagai lagi.

Kita boleh merekod setiap transaksi yang melibatkan angka dalam pelbagai sistem. Paling mudah gunakan sahaja Microsoft Excel.

Seperti produk yang mempunyai PLC, (product life cycle), perniagaan juga melalui fasa tertentu sepanjang perjalanan membina perniagaan.

Kemajuan perniagaan boleh diukur samada mencapai prestasi baik atau sebaliknya berdasarkan angka yang direkodkan. Ukuran ini membantu mengukur prestasi perniagaan.

Berdasarkan pengalaman, tempoh start up yang sihat adalah 3 tahun sebelum ia memasuki fasa berkembang (growth).

Sekiranya selepas 3 tahun, angka menunjukkan prestasi sebaliknya iaitu semakin menurun, di situ sahaja boleh diketahui strategi perniagaan perlu diperbaiki dan persediaan lebih rapi perlu diperlukan kerana perniagaan bakal memasuki fasa berkembang.

Andai masih dibuai mimpi, merasa selesa berada di tahap sama, bermakna pendiri masih belum mempunyai minda berniaga.

Sayangnya di sini, pendiri telah melepaskan peluang menjadi kaya dan mengumpul harta dalam usaha membina perniagaannya sendiri.

Setelah berkembang hebat, perniagaan akan memasuki fasa matang (maturity). Di sini pendiri sudah boleh selesa kerana tahap ini perniagaan sudah mula stabil.

Di sini amat penting pendiri mempunyai rancangan baru memastikan perniagaan kekal hebat.

Atau memilih untuk terus berusaha meninggikan graf angka dengan membuat pelbagai perkembangan baru dalam perniagaannya.

Setiap perkara yang naik pasti akan turun.

Begitu juga perniagaan. Semasa fasa matanglah selalunya perniagaan akan berhadapan dengan masalah ekonomi dalaman atau luaran. Boleh jadi produktiviti menurun atau berhadapan dengan perubahan iklim ekonomi atau perubahan pasaran yang menyebabkan prestasi jualan mula menurun.

Apabila perniagaan mula memasuki fasa menurun (decline), di sinilah perlu berhenti seketika. Titik hentian ini disebut pengambilalihan atau campur tangan (intervention).

Di titik ini akan diputuskan sama ada berhenti berniaga sebelum terus rugi, atau membuat pelan tindakan segera bagi memastikan angka graf naik semula.

Di sinilah jika tidak bersedia, kita akan gagal menarik brek untuk berhenti. Lalu “jatuh terduduk” akibat terus menerus membiarkan angka jatuh dan perniagaan tersungkur.

Memahami kitaran ini membawa banyak faedah dalam merancang perniagaan. Setiap kali perniagaan bakal memasuki fasa baru, setiap kali itulah perlu bersedia dengan strategi baru, segar dan sedia dilancarkan.

Bagi mereka yang baru berniaga, dan merasa sangkut-sangkut, janganlah merasa risau. Teruskan melipat ganda usaha dan mencari jalan belajar sesuatu yang baru. Anak kecil pun sering terjatuh semasa bertatih sebelum tegap berdiri.

Apa yang perlu dirisaukan adalah jika angka jualan tidak berada pada aras sepatutnya. Itu bermakna strategi sedia ada perlu dimantapkan lagi. Usaha perlu dipergandakan. Hidup kena sentiasa positif. Tahap keyakinan pastikan di aras tertinggi.

Apabila sudah sampai ke fasa matang, anda akan melihat perjalanan getir yang dilalui semasa membina perniagaan itu dengan satu pandangan kepuasan.

Kerana itu merekod angka sangat perlu. Ia elemen penting dalam membina empayar perniagaan.

Angka yang direkod itu terjemahkan dalam graf Kitaran Hidupan Perniagaan. Baru berbaloi peluh dan usaha berniaga.

BACA: 15 Tahun Sebagai Kontraktor, ‘Rezeki Dari Dia’ Buat Kami Tepis Duit Kopi


Hasil Terjemahan Google Translate Kini Lebih Baik Dengan Bantuan Mesin Neural

Segalanya jadi lebih mudah dengan adanya Google Translate. Andai ke negara luar, Google Translate adalah medium terbaik untuk mendapatkan translasi secara terus untuk sesuatu perkara.

Baru-baru ini, Google Translate telah beralih dari kaedah tradisional ‘Statistical Machine Translation’ kepada kaedah Terjemahan Mesin Neural (Neural Machine Translation, atau NMT) dan dengannya, membawa peningkatan kualiti yang besar dengan penggunaan rangkaian-rangkaian neural dalam untuk menerjemah seluruh ayat, berbanding hanya frasa.

Tahukan anda penduduk Malaysia adalah antara pengguna Google Translate paling tinggi di dunia? Disebabkan itu Malaysia adalah antara key market untuk Google Translate menurut Julie Cattiau, Product Manager untuk Google Translate.

Kini, terjemahan Bahasa Melayu menerusi Google Translate disokong sepenuhnya oleh NMT, lantas meningkatkan ketepatan keseluruhan buat manfaat para pengguna. Bagaimana peningkatan kadar ketepatan translasi ini? Anda boleh rujuk pada gambar di bawah.

Ini perbandingan translasi sebelum dan selepas sokongan GNMT. Hebat bukan? Ayatnya lebih teratur dan terjemahannya pun rasa lebih natural dan tidak awkward. Menurut Google, dengan pengenalan sokongan terjemahan mesin neural untuk bahasa Malaysia, ia kini menyokong lebih kurang 77 bahasa.

Untuk terjemahan lebih baik, Julie turut memberi tips untuk tidak mencampurkan bahasa. Contohnya biarkan semuanya dalam Bahasa Malaysia dan tidak bercampur dengan Bahasa Inggeris. Dengan adanya sokongan GNMT ini, Google akan membuat terjemahan dari konteks ayat dan justeru itu, maksud untuk terjemahan ini akan selari dan tidak memberi makna yang lain.

Buat masa ini, terjemahan dengan GNMT ini hanya terdapat secara online sahaja. Selepas ini barulah dapat terjemah ayat dengan lebih real. Taklah kantoi teruk anda guna Google Translate untuk menerjemahkan sesuatu.


Google Ungguli Tangga Teratas ‘Ranking’ Jenama Paling Berharga Sedunia

Satu senarai 100 jenama paling berharga telah dikeluarkan oleh Millard Brown dan WPP. Ini adalah tahun ke-11 laporan BrandZ ini dihasilkan dan laporan ini terus memberi data sesebuah syarikat dengan penuh teliti. Menurut firma ini, faktor seperti harga minyak mentah dan keadaan ekonomi tidak aktif di Brazil, China dan Russia turut memberi impak untuk keputusan ranking ini.

Dalam laporan ini, Louis Vuitton berada di tangga pertama untuk kategori jenama mewah diikuti oleh Hermes dan Gucci. Untuk sektor pakaian pula, Nike berada di tangga pertama, Zara di tangga ke-2 dan Adidas di tangga ke-7. Bagi kategori makanan pula McDonalds berada di tangga pertama, diikuti Starbucks dan Subway.

Secara keseluruhannya, Google adalah jenama paling unggul di dunia dengan nilai USD229 billion diikuti Apple (USSD228 billion) dan Microsoft (USD121 billion). Ketiga-tiga jenama ini digunakan oleh hampir setiap orang di dunia ini dan disebabkan faktor ini, 3 jenama ini berjaya mengungguli jenama-jenama lain di dunia ini.

Tidak mengejutkan banyak jenama dan syarikat dari China dalam list top 100 BrandZ ini. Tencent, syarikat yang menghasilkan aplikasi WeChat berada di tangga ke-11 dalam senarai ini. Pasaran di China memang besar dan ia mampu mempengaruhi pasaran global. Anda boleh ke laman BrandZ untuk lihat senarai penuh 100 jenama paling berharga di dunia.


Gopeng Glamping Park, Destinasi ‘Outdoor’ Baharu Yang Menarik Di Perak

Tidak tahu ingin bercuti di mana dan inginkan satu percutian yang penuh kelainan? Gopeng Glamping Park yang terletak di Perak ini merupakan destinasi yang sesuai untuk anda. Mula beroperasi pada 1 Oktober yang lalu, tempat ini mungkin belum lagi diketahui umum.

Anda yang ingin menikmati percutian bersama keluarga ataupun rakan-rakan dalam suasana yang berbeza dan ingin merasai pengalaman seperti berkhemah, Gopeng Glamping Park menyediakan tempat dan pakej dengan harga yang berpatutan.

Menariknya di Gopeng Glamping Park ini, lokasinya yang terletak berdekatan sungai membolehkan pengunjung yang menginap di situ bermandi-manda di situ malah boleh melakukan aktiviti lasak seperti white water rafting, waterfall abseiling, dan lain-lain.

Pada waktu malam pula, para pengunjung boleh mengadakan aktiviti BBQ dan mungkin boleh mengadakan aktiviti di hadapan unggun api seperti dalam filem Camp Rock, menyanyi dan berborak untuk merapatkan lagi perhubungan.

Pastinya anda yang tidak mempunyai waktu bercuti yang panjang dan mahu lari dari hiruk pikuk kota, anda boleh ke Gopeng Glamping Park ini dan merasai sendiri pengalaman berkhemah dan mungkin mengembalikan nostalgia zaman remaja anda.

Harga penginapan di sini bermula dari RM128 sahaja. Bagi anda yang ingin suasana yang berbeza, bolehlah cuba menginap di Gopeng Glamping Park. Ayuh!

Sementara itu, kami kongsikan beberapa tempat penginapan menarik yang mungkin boleh jdi pilihan untuk anda.

The Maxwell Bus, Penginapan Unik Dikelilingi ‘Nature’ Di Perak Khas Buat Anda Yang Cari Ketenangan

Lihat Rupa ‘Jiran 58 Guesthouse’ Yang Diubahsuai Daripada Rumah Teres Lama

Puncak Bukit Berekeh Di Perak Hidang Pemandangan Indah Bak Awan Karpet


Gopoh Mahu Jadi Terawal, Pembeli Tertipu Dengan Iklan Jual ‘PS5’ Ini

Sejak mulai PlayStation 5 dibuka tempahan pada bulan lalu, nampaknya orang ramai khususnya para gamer nampaknya sudah tidak sabar untuk menjadi yang terawal untuk memiliki konsol generasi terbaru daripada Sony ini.

Jika sebelum ini terdapat reseller yang sanggup menawarkan Sony PlayStation 5 dengan harga sehingga RM150,489, lain ceritanya pada kali ini apabila terdapat penjual yang menawarkan sekeping kertas dengan gambar Sony PlayStation 5. Menariknya, harga yang ditawarkan sama seperti yang ditawarkan oleh Sony.

This dude sold PICTURES of a PS5 on EBay and got so many people because they didn’t read and I’m CRYING 😭😭😭😭😭😭😭

Y’all please read this: pic.twitter.com/JE8DBlANXl

— The Nostalgia Queen ➐ 👸🏽 (@Snow_Blacck) December 7, 2020

Meskipun sudah diletakkan pada bahagian tajuk iklan di mana produk yang dijual hanyalah sebuah gambar Sony PS5 dan bukanlah konsol sebenar, masih terdapat pembeli yang gopoh tidak membaca deskripsi dengan betul lantas membuat pembelian. Hasilnya, sebuah gambar Sony PS5 telah terjual dengan harga bernilai $499 (RM2,030).

Penjualan gambar Sony PS5 ini secara tidak langsung telah menjadi perbualan netizen. Terdapat individu yang menyalahkan penjual dan tidak kurang juga yang menyalahkan pembeli kerana tidak membaca sebelum membuat pembelian.

I mean and honestly he isn’t in the wrong. He not only said it in the title , he made it clear in the description lol

— youtube/Alonzo (@alonzolerone) December 8, 2020

Secara asasnya, penjual berkenaan tidak bersalah kerana sudah memaparkan tajuk yang tepat serta menyuruh untuk membaca deskripsi telebhi dahulu sebelum membuat pembelian.

Tular sebelum ini apabila seorang suami kantoi menipu isterinya dengan mengatakan membeli air purifier. Klik pautan di bawah untuk mengetahui dengan lebih lanjut.

Kantoi Beli ‘Air Purifier’ Palsu, Isteri Minta Suami Jual Konsol PS5 Semula

Terima Tiga Minggu Lebih Awal, TMJ Muncul Individu Pertama Di Malaysia Memiliki PS5

Baru Sahaja Dibuka Tempahan, ‘Reseller’ Sudah Mula Jual PS5 Dengan Harga Sehingga RM150,489


GoPro Tunjuk Bagaimana Seorang Atlet Lompat Galah Melihat Dunia

Anda mungkin bukan seorang atlet lompat galah profesional. Dan anda juga mungkin tidak pernah terlibat dengan acara balapan atau sukan esktrem. Tapi, terima kasih kepada GoPro dan bekas atlet lompat galah Allison Stokke, anda boleh merasai bagaimana perasaan melompat itu.

BACA JUGA: Bagaimana GoPro Bermula Lebih 10 Tahun Dahulu

Video 80 saat di bawah menunjukkan Stokke beraksi dari pelbagai arah dan sudut. Paling menarik saat ke-45 apabila kamera yang berada di atas kepala Stokke menunjukkan apa yang sebenarnya beliau lihat. Ditambah dengan slow motion, video ini agak menarik.

Tonton. Layan. Cuba jangan sampai pening kepala.


GoPro HERO 5 Diumumkan Buat Pasaran Malaysia Dan Ini Apa Yang Perlu Anda Tahu

Genap 2 tahun lepas GoPro telah mengumumkan GoPro HERO 4 dan kini, GoPro telah melancarkan GoPro 5 dengan 2 model baharu iaitu GoPro HERO 5 Black dan GoPro Hero 5 Session.

Pihak GoPro Malaysia pada hari ini telah mengumumkan harga rasmi buat 2 model mereka iaitu GoPro HERO5 Black yang mula dijual pada harga RM1849 manakala GoPro Hero5 Session bakal mula dijual dengan harga RM1,399.

Untuk pengetahuan anda, GoPro HERO 5 pada kali ini hadir dengan sokongan kalis air. Jika sebelum ini pengguna perlu menggunakan case khas untuk mengelakkan GoPro daripada terkena air namun tidak lagi dengan HERO 5.

Penggunaan voice control membolehkan proses rakaman lebih mudah ditambah pula dengan kebolehan untuk merakam video berdefinisi 4K.

Hadir dengan fungsi GoPro Plus bakal memudahkan untuk mendapatkan imej terbaru terus kepada telefon pintar anda. Pengguna tidak perlu lagi memindahkan gambar secara manual sebaliknya gambar dan video dapat dipindah secara terus melalui WiFi ketika GoPro dicas. Futuristik bukan?

GoPro juga nampaknya tidak mahu ketinggalan dengan fungsi-fungsi kamera keluaran jenama lain dengan menyertakan paparan touch screen bersaiz 2-inci melalui model terbaru mereka. Hadir dengan warna matte black semestinya bakal memikat hati pengguna berbanding warna silver seperti model sebelum ini.

Antara perbezaan baharu yang ditampilkan pada GoPro HERO 5 session pada kali ini adalah sokongan rakaman 4K video. Kamera 10 Megapixel digunakan pada GoPro 5 Session pada kali ini dan disertakan dengan effect slow-mo pada definisi 1080p 90fps.

Melihat daripada spesifikasi serta preview GoPro HERO 5 Session, kami yakin ‘cube‘ kecil ini mampu memberi kepuasan buat pengguna yang mementingkan effect slow-mo serta rekabentuk yang cool.

Setakat ini cuma 2 model ini diumumkan buat pasaran Malaysia. Dijangka harga bagi Dron keluaran GoPro iaitu GoPro Karma bakal diumumkan tidak lama lagi. Adakah pihak GoPro Malaysia bakal mengumumkan harganya sewaktu pelancaran 3 Oktober 2016 ini? Sama-sama kita nantikan.

Berikut merupakan antara outlet GoPro yang akan menjual 2 model terbaru ini bermula 3 Oktober ini:

1. Foto Flash – Suria KLCC
2. Foto Shangri-La – Mid Valley Megamall
3. Fotokem – Sunway Pyramid
4. Shong Lee Photo – 1 Utama Shopping Centre
5. CamWorld Digital Gadgets – Pavilion KL
6. Foto President – Gurney Plaza
7. Rightway – Mahkota Parade Melaka
8. A1 Perfect – Plaza Angsana Johor Bahru


3 Perubahan Terbaru Yang Dibawakan GoPro Hero 6 Berbanding Model Sebelumnya

Genap setahun selepas melancarkan GoPro Hero 5, GoPro selaku syarikat pioneer dalam penawaran action camera pada hari ini telah mengumumkan model terbaru mereka bagi siri Hero iaitu GoPro Hero 6.

Melalui pelancaran model terbaru ini, salah satu perkara yang menjadi perbincangan utama adalah processor GP1 terbaru daripada GoPro. Processor terbaru ini dikatakan bakal mengubah cara pengguna menggunakan produk mereka sekaligus membawa perubahan terbesar pada model terbaru GoPro.

Dari segi rekabentuk, model keluaran tahun ini masih lagi berkongsi rekabentuk GoPro Hero 5. Untuk mengetahui dengan lebih lanjut ada apa pada model terbaru, kami kongsikan kepada ada 3 perubahan yang dibawakan pada GoPro Hero 6.

Kualiti pengeluaran video daripada produk keluaran GoPro sememangnya diakui terbaik untuk sebuah action camera. Melalui pelancaran model terbaru pada tahun ini, GoPro telah meningkatkan kualiti video model mereka membolehkan pengguna merakam video Full HD pada kadar 240 frame per second serta definisi 4K pada kadar 60 frame per second.

Peningkatan frame per second ini membolehkan pengguna mendapatkan video yang sangat smooth dan detail disetiap video yang dirakam.

Sepanjang penggunaan kami menggunakan GoPro Hero 5, model ini jelas menawarkan kualiti video dan gambar yang baik pada pendapat kami. Masalah-masalah kecil seperti video yang dirakam dilihat sedikit bergegar antara yang dihadapi. Walaubagaimanapun, untuk tujuan mengambil gambar GoPro Hero 5 berjaya melakukan kerja dengan baik.

Terima kasih kepada processor GP1, GoPro Hero 6 dikatakan bakal meminimumkan masalah melibatkan gegaran sekaligus membolehkan pengguna mendapatkan video yang tanpa gegaran seakan memakai gimbal. Tonton video dibawah untuk mengetahui perbezaan kualiti rakaman diantara kedua-dua model ini.

Processor yang tersedia pada Hero 6 turut membolehkan pengguna mengakses GoPro mereka dengan lebih pantas. Hal ini turut membantu pengguna memindah gambar melalui WiFi ke smartphone atau komputer dengan lebih pantas dan cekap. Sangat sesuai buat pengguna yang merakam video berdefinisi tinggi yang sudah pastinya hadir dengan saiz video yang besar.

Mendapatkan action camera atau GoPro Hero sudah pastinya anda seorang yang bakal menggunakannya untuk tujuan bergambar serta mengambil video. Bagi mendapatkan model yang sesuai dengan kegunaan anda kami bahagikan kepada dua kategori.

Sekiranya anda seorang yang mementingkan kualiti video pada definisi tinggi, jelas GoPro Hero 6 merupakan pilihan yang terbaik. Kebolehan untuk merakam definisi 4K pada kadar 60 frame per second berbanding model sebelumnya yang cuma boleh merakam pada kadar 30 frame per second jelas membuatkan GoPro Hero 6 future proof untuk kegunaan 3 tahun akan datang.

Walaubagaimanapun, sekiranya anda lebih menggunakan GoPro untuk tujuan bergambar serta tidak mahu berbelanja besar, GoPro Hero 5 merupakan pilihan yang berbaloi. Dari segi video, penawaran video Full HD pada kadar 120 frame per second sebenarnya sudah cukup baik memandangkan anda berpeluang untuk memuatnaik di YouTube padar kadar 60 frame per second sahaja.

Kedua-dua model ini hadir dengan tanda harga yang sangat berbeza. GoPro Hero 6 mula ditawarkan buat pasaran Malaysia pada harga RM2,388 manakala anda boleh dapatkan Go Pro Hero 5 pada harga RM1,599 dengan klik di sini. Perbezaan mencencah RM800 diantara kedua dua model ini juga mungkin antara yang perlu pertimbangkan sebelum mendapatkan model terbaru.

Dari segi spesifikasi lain, perubahan yang dibuat GoPro pada Hero 6 tidaklah terlalu besar sepertimana peralihan Hero 4 kepada Hero 5.

Baca lagi: Travel Solo Dan Rakam Gambar Menarik Tanpa Selfie, Gadis Ini Kongsi 6 ‘Trick’ Beliau


GoPro Hero 7 Bakal Dilancarkan Tidak Lama Lagi

Masih ingatkah anda sewaktu kamera aksi GoPro menjadi trend suatu ketika dahulu. Seingat kami pada waktu itu GoPro Hero 3 dan Hero 4 antara yang menjadi fenomena dengan penawaran gambar wide dan kualiti video yang memukau.

Pada tahun ini, GoPro nampaknya ingin meneruskan trend yang sama dengan melancarkan Hero 7 pada akhir bulan ini. Model terbaru ini nampaknya tertiris lebih awal apabila model ini diiklankan pada sebuah kedai.

Setakat ini, GoPro masih belum mengongsikan sebarang pembaharuan yang dibawakan pada model terbaru mereka ini. Dari segi rekaan jelas GoPro Hero 7 masih lagi menggunakan rekabentuk yang sama seperti Hero 5.

Buat anda yang sudahpun lama menyimpan hasrat untuk mendapatkan GoPro dan bakal mendapatkannya tidak lama lagi, mungkin mendapatkan model terbaru ini antara pilihan yang berbaloi.


GoPro Hero 8 Black Diperkenalkan Dengan Fungsi ‘Hypersmooth 2.0’

Setahun berlalu dan nampaknya GoPro pada tahun ini telah melancarkan model terbaru mereka Hero 8 Black. Model terbaru ini hadir dengan beberapa perubahan daripada model sebelumnya serta menawarkan kualiti kamera dan video yang lebih baik.

Menerusi model terbaru ini, GoPro Hero 8 Black dilengkapi dengan Media Mod dimana para pengguna berpeluang menambah pelbagai aksesori seperti skrin LCD tambahan, lampu LED serta tripod dengan mudah. Model ini menyokong video sehingga 4K 60FPS dengan penyertaan lensa 12-Megapixel HDR.

Fungsi yang paling menarik pada model ini sudah tentunya mod HyperSmooth 2.0 yang membolehkan para pengguna mendapatkan video yang stabil seakan menggunakan gimbal dengan jelas dan terang dalam resolusi 4K 60FPS. Fungsi TimeWarp 2.0 pula diperkenalkan bagi mendapatkan video slow motion yang lebih menarik.

Dari segi harga, GoPro Hero 8 sedia dijual dengan harga $399 (RM1670.81) manakala aksesori tambahan dijual secara berasingan. Sekiranya anda seorang yang mahu merakam travelog serta aksi yang ditampilkan, model terbaru ini mungkin antara yang boleh didapatkan. Anda boleh tonton dibawah untuk melihat sendiri kualiti video GoPro Hero 8 Black.

Kami kongsikan kepada beberapa artikel lain berkaitan kamera aksi menampilkan pesaing GoPro iaitu DJI Osmo Action. Klik pautan dibawah untuk membacanya.

DJI Lancarkan Osmo Action, Pesaing Utama GoPro Hero 7

Instagram Stories Kini Boleh Dikongsikan Secara Terus Melalui GoPro


GoPro HERO 9 Black Dengan Sokongan Rakaman 5K Dilancarkan Dengan Harga RM2,099

Bermula sebagai ura-ura, nampaknya GoPro HERO 9 Black berjaya dilancarkan secara rasmi pada hari ini. Kehadiran model ini secara tidak langsung berjaya meletakkan GoPro HERO 9 Black sebagai action camera terbaik pengguna boleh dapatkan di pasaran ketika ini melalui fungsi terbaharu yang tersedia.

Pada tahun ini, GoPro HERO 9 Black telah meningkatkan kualiti video mereka dengan penyertaan sokongan resolusi sehingga 5K pada 30fps. Bukan itu sahaja, para pengguna turut berpeluang merakam resolusi 4K pada 60fps dan 1080p pada 240fps.

Penyertaan kamera 20-megapixel turut membolehkan pengguna merakam live streaming pada resolusi 1080p. Sokongan kalis air sehingga 10 meter masih lagi dikekalkan.

Apa yang membuatkan GoPro HERO 9 Black lebih unik adalah penawaran skrin berwarna pada bahagian hadapan membolehkan perakam melihat paparan rakaman melalui skrin yang tersedia. Berdasarkan fungsi yang ditawarkan, kami yakin model ini akan laku keras khususnya di kalangan para vlogger.

Sebuah lagi teknologi baharu yang bakal diperkenalkan adalah HyperSmooth 3.0 dimana para pengguna berpeluang merakam dengan lebih baik seolah menggunakan gimbal.

Saiz kapasiti bateri buat GoPro HERO 9 Black turut ditingkatkan kepada 1,720mAh daripada 1,220mAh membolehkan model ini menawarkan 30% lebih ketahanan.

Penyertaan charging dock turut membolehkan pengguna mengecas dua bateri secara serentak. GoPro HERO 9 Black sedia ditawarkan dengan harga RM2,099.

Sebuah perubahan yang besar ditawarkan GoPro buat model HERO pada kali ini berbanding pelancaran model-model sebelum ini sekaligus membuatkan model ini berbaloi dimiliki.

Ketahui juga mengenai kisah anak Malaysia yang berjaya dipilih sebagai pemenang cabaran Million Dollar GoPro. Klik pautan di bawah untuk mengetahui lebih lanjut.

Video Anak Malaysia Ini Dipilih Antara Pemenang Cabaran Million Dollar GoPro

Mengapa GoPro Tidak Lagi Mahu Mengeluarkan Dron Terbaru


4 Kulit Selebriti Diuji Pada Kondisi Ekstrim Dan Ini Kejutan Buat Mereka

Bayangkan anda yang selalu jaga kecantikan dan kesihatan kulit dihantar ke kawasan yang bercuaca ekstrim. Keadaan yang terlalu panas atau sejuk pasti menguji diri.

Silap haribulan boleh menyebabkan anda stres kerana risau terjejas segala kulit yang dijaga dengan baik selama ini. Yalah! Boleh kering dan merekah kulit dibuatnya.

Itulah antara prasangka awal 4 selebriti dunia yang dipilih untuk bekerjasama dengan SKII dan National Geographic dalam projek ekspedisi ekstrim “Face the Wild, Face the Camera” untuk sesi penggambaran di 4 kawasan ekstrim yang berbeza. Mereka ke sana ditemani Hannah Reyes, penggembara National Geographic.

Chiara Ferragni telah menjalani penggambaran di Anza Borrego Desert, California – dikenali sebagai tanah gersang dengan antara suhu tertinggi di dunia. Dia terpaksa menghadapi dehidrasi, pening akibat kepanasan dan haba kering.

“Ia begitu gila sekali berada di padang gurun ini. Terdapat begitu banyak kekeringan di sini. Saya fikir ia boleh merosakkan kulit saya. Ini adalah antara kondisi teruk yang pernah saya hadapi. Saya takut untuk berdepan dengan kamera selepas ekspedisi National Geographic.”

Itulah kata-kata Chiara sehinggalah dia perlu berdepan dengan cabaran seterusnya. Ia berbeza sekali.

“Saya sebenarnya agak terkejut kerana kulit saya kelihatan hebat selepas berada dalam cuaca kering seperti ini. Saya tak percaya kulit saya boleh menghadapi cabaran ini dan terselamat.”

Walaupun Kasumi Arimura hanya perlu menjalani penggambaran di Jepun, hutan Yanbaru di Okinawa ini masih beri cabaran kepada Kasumi kerana ia memberikan cahaya UV yang teruk, dengan panas terik lagi serta gigitan serangga hutan hujan.

“Sebelum ini saya tidak pernah melakukan penggambaran seperti ini. Saya telah datang ke trek National Geographic ini bersama Hannah. Ia sangat panas. Kami dikelilingi oleh hutan belantara. Ia mempunyai ekosistem halus yang menarik. Ia adalah dunia yang tidak pernah saya ketahui.”

Kasumi turut mengakui dia tidak mempunyai kesempatan masa untuk penjagaan kulit dengan baik. Jadi ia menimbulkan kerisauan. Tapi ada perbezaan di penghujungnya. Kenapa?

“Penggambaran di hutan hujan kedengaran menarik pada mulanya. Tapi saya tidak ada masa untuk penjagaan kulit. Memandangkan kondisi hari ini, ia menegangkan. Saya bimbang kekusaman. Tapi kulit saya surprisingly lively. Walaupun perjalanan teruk, saya gembira kulit saya berasa hebat dan hidup.”

Nini pula perlu mendaki pergunungan Changbai di North East China. Dia dicabar dengan suhu yang sejuk tahap beku dan pastinya kelembapan yang rendah dengan suhu di bawah kosong.

“Saya tidak sangka ia akan menjadi begitu sejuk di sini. Saya amat gembira dapat meneroka rantau ini bersama National Geographic. Ia sangat sejuk dan kering. Ia kelihatan seperti dunia yang beku. Saya tidak boleh percaya apa-apa benda boleh hadapi ini! Ia satu pengalaman yang tidak dapat dilupakan. Ia sangat sejuk dan kering di sini.”

Seperti Chiara dan Kasumi, Nini juga perlu melakukan penggambaran di sini. Mereka berkongsi kerisauan yang sama iaitu adakah kulit mereka kelihatan elok di dalam gambar.

“Saya tidak pernah lakukan penggambaran pada suhu -30 darjah. Saya tak tahu jika saya boleh lakukan ini. Saya tidak berani untuk senyum, kerana saya risau kulit saya akan retak merekah.”

Tapi lain pula jadinya apabila Nini mulakan penggambaran.

“Kulit saya terasa lembap dan bersemangat. Saya rasa kulit saya telah berjaya hadapi persekitaran melampau ini dan menang.”

Lee Siyoung dihantar ke kawasan gunung berapi yang masih aktif iaitu Gunung Berapi Ijen, salah satu lokasi yang menakjubkan tetapi berbahaya di dunia di mana ia mempunyai wasap sulfur yang boleh memudaratkan.

“Kita sedang memasuki salah satu daripada tempat yang paling berbahaya di dunia. Saya teruja untuk menemani Hannah pada ekspedisi berbahaya ini. Ini lebih sukar dari yang disangka. Ijen adalah benar-benar salah satu gunung berapi yang paling berbahaya tetapi juga yang paling indah.”

Sebelum sampai ke lokasi penggambaran, Lee Siyoung perlu melalui trek pendakian. Ini membuatkan dia jadi bimbang dengan sesi penggambaran kerana risau kulit dia terkesan dengan keadaan sekitar.

“Saya berjalan sepanjang hari. Saya bimbang tentang penggambaran ini. Kulit saya sensitif dan persekitaran yang melampau ini boleh menjadikan ia lebih teruk.”

Usai sesi penggambaran, Lee Siyoung sendiri tidak menyangka hasil pemotretan sungguh cantik.

“Saya bimbang tetapi gambar-gambar kelihatan hebat, jadi saya gembira. Kulit saya berjaya mengalahkan kondisi melampau gunung berapi ini.”

Sebenarnya, selain cabaran penggambaran di tempat ekstrim oleh National Geographic, keempat-empat selebriti ini dibekalkan dengan SK-II Facial Essence Treatment bagi melihat sama ada kulit mereka boleh survive atau tidak pada cuaca ekstrim dengan produk ini.

Setelah melalui 4 keadaan ekstrim itu, terbukti SK-II Facial Essence Treatment boleh melindungi dan merawat kulit dalam pelbagai situasi yang berbeza kondisi cuaca, suhu dan kelembapan. Ini bermakna ia amat sesuai sekali dijadikan peneman wanita terutama mereka yang suka mengembara atau menghadiri perjumpaan bisnes di luar negara.

Malah, SK-II Facial Essence Treatment yang baik untuk semua jenis kulit (normal, kombinasi, kering, sensitif) ini boleh membantu melembapkan kulit dan menyokong pembentukan sel kulit baru agar dapat mengatasi masalah kekeringan, kekusaman, tekstur kulit tidak rata dan juga kekedutan kerana ia kaya dengan Pitera™ – lebih 50 mikro-nutrien.

Nak tambah lebih baik, anda boleh bersedia dengan 4 tip di bawah ini. Ia sesuai diamalkan untuk 4 kondisi berbeza seperti yang dihadapi para selebriti:

1. Minum air dalam kuantiti yang banyak. Air dipercayai dapat membantu melembapkan kulit dan membuang toksik dari dalam badan. Ia akan menyegarkan diri anda dari dalam.
2. Makan buah-buahan yang mengandungi banyak cecair dan juga flavonoids. Ia boleh membekalkan cecair kepada badan dan anthocyanidins boleh melindungi kulit dari sinaran UV.
3. Lindungi kulit muka dengan skarf atau kain walaupun kawasan panas seperti orang Arab di padang pasir. Ia mengurangkan cahaya panas dan udara kering menyapa secara terus kulit anda.
4. Basuh muka dengan air suam agar suhu kulit muka jadi lebih stabil. Sepanjang perjalanan pula boleh dibekalkan dengan tisu basah yang diperkayakan dengan vitamin E bagi menghadapi perubahan cuaca dan suhu yang tiba-tiba.

Banyak lagi tip-tip yang boleh anda amalkan. Tapi at the end, bawa SK-II pun dah OK. Light pack pula untuk travel bersama dan tak payah nak fikir regim kecantikan berbeza untuk lokasi berbeza. Satu SK-II untuk semua lokasi. Kan mudah.

Melihat cuaca dan keadaan di Malaysia yang panas sepanjang hari atau diselangi hujan, SK-II Facial Essence Treatment juga boleh digunakan terutama anda yang selalu berada dalam bilik berhawa dingin atau berada di bandar besar yang pastinya ada pencemaran udara.

Moga dengan pendedahan ini, anda tahu apa yang terbaik dan berbaloi-baloi untuk dipertimbangkan buat penjagaan kesihatan kulit anda yang berharga itu.

Tonton salah satu video penuh ekspedisi di bawah ini:


GoPro Hero 9 Black Dijangka Bakal Hadir Dengan Sokongan Rakaman Resolusi 5K

Mula aktif melancarkan siri Hero hampir sedekad lalu, jenama GoPro terus menjadi pilihan orang ramai dalam mendapatkan action camera yang berbaloi dan berkualiti tinggi.

Pada tahun ini, GoPro sekali lagi bakal melancarkan model terbaru mereka iaitu GoPro Hero 9 Black. Menerusi model kali ini, GoPro Hero 9 bakal disertakan dengan skrin hadapan yang lebih baik dalam memudahkan pengguna.

Mengulas mengenai kualiti video, GoPro Hero 9 turut meningkatkan kualiti video mereka dengan penyertaan sokongan resolusi sehingga 5K pada 30fps. Bukan itu sahaja, para pengguna turut berpeluang merakam resolusi 4K pada 60fps dan 1080p pada 240fps.

Penyertaan kamera 20-megapixel turut membolehkan pengguna merakam live streaming pada resolusi 1080p. Sokongan kalis air sehingga 10 meter masih lagi dikekalkan.

Sebuah lagi teknologi baharu yang bakal diperkenalkan adalah HyperSmooth 3.0 dimana para pengguna berpeluang merakam dengan lebih baik seolah menggunakan gimbal.

Perkara yang diimpikan pengguna GoPro iaitu sokongan bateri yang lebih besar turut diberi kemas kini pada model terbaru ini. Jika sebelum ini para pengguna sekadar perlu berpuas hati dengan bateri 1,220mAh, model terbaru ini bakal dikuasakan dengan bateri berkapasiti 1,720mAh.

Penyertaan charging dock turut membolehkan pengguna mengecas dua bateri secara serentak. Setakat ini masih belum diketahui tarikh pelancaran rasmi bagi GoPro Hero 9 Black. Dalam pada itu, melihat kepada ura-ura model terbaru GoPro ini, Hero 9 Black sememangnya berbaloi untuk dinantikan dan didapatkan buat peminat GoPro.

Ketahui juga mengenai kisah anak Malaysia yang berjaya dipilih sebagai pemenang cabaran Million Dollar GoPro. Klik pautan di bawah untuk mengetahui lebih lanjut.

Video Anak Malaysia Ini Dipilih Antara Pemenang Cabaran Million Dollar GoPro

Mengapa GoPro Tidak Lagi Mahu Mengeluarkan Dron Terbaru


GoPro Hero Mula Dijual Esok Dengan Harga RM949

Menyebut tentang action camera, sememangnya GoPro merupakan jenama yang mula berada di fikiran. Kualiti dan ketahanan yang ditawarkan buat jenama ini antara yang membuatkan jenama ini tampil sebagai pioneer di dalam action camera.

Terbaru, GoPro telah melancarkan sebuah lagi model terbaru iaitu GoPro Hero. Model ini dilancarkan sebagai pilihan yang lebih mampu milik berbanding model GoPro Hero 6. Dalam pada itu, siapa sangka model yang ditawarkan pada harga RM949 ini tidak mampu menawarkan kualiti yang menarik.

Dari segi spesifikasi, GoPro Hero dilengkapkan dengan lensa 10-megapixel serta membolehkan anda merakam dengan kualiti 1440p pada kadar 60 fps. Meskipun tidak dilengkapkan dengan rakaman 4K, pada kami ianya sudah cukup baik untuk GoPro versi ‘budget’.

Lebih menarik, GoPro Hero tidak lagi memerlukan anda mendapatkan waterproof case serta membolehkan anda terus menyelam bersama dengan kedalaman 10 meter. Skrin sesentuh, arahan melalui suara dan image stabilisation antara yang dilengkapkan pada model ini.

Sekiranya anda seorang yang mahu menggunakan GoPro secara santai untuk berkongsi bersama rakan-rakan di media sosial, mendapatkan GoPro Hero sudah cukup memadai berdasarkan tanda harga RM949.

Kualiti rakaman sehingga 1440p boleh dikatakan agak tinggi dan cukup baik untuk dikongsikan di Facebook, YouTube dan Instagram memandangkan masih ramai pengguna yang tidak menonton video di dalam resolusi 4K.

Dalam pada itu, sekiranya anda ingin serius dalam dunia vlog, mendapatkan GoPro Hero 6 pastinya pilihan yang lebih berbaloi untuk jangka masa panjang.

Buat anda yang berminat untuk mendapatkan GoPro Hero, adalah lebih baik untuk tonton review daripada YouTuber ini terlebih dahulu. Katanya, kualiti yang ditawarkan tidak jauh bezanya dengan GoPro Hero 5.

Buat anda yang berminat untuk menjadi yang terawal mendapatkan GoPro Hero, anda boleh dapatkannya di Lazada dengan harga RM949. Lebih menarik, GoPro turut menawarkan latihan percuma bernilai RM399 beserta Kad MicroSD 32 GB untuk masa terhad ini. Klik di sini untuk mendapatkannya.


Tukar Kamera Lama Anda Kepada GoPro Hero Dengan Hanya RM699

Sekiranya anda menantikan masa yang sesuai dan promosi terbaik untuk mendapatkan GoPro Hero mungkin inilah masanya.

Terbaru, pengedar rasmi GoPro Funsportz sedang menawarkan promosi hebat dimana anda berpeluang trade in kamera lama anda kepada GoPro Hero dengan hanya RM699 sahaja.

Berdasarkan syarat dinyatakan, kamera yang boleh ditukar tidak kira kamera kompak mahupun telefon pintar lama anda yang mempunyai kamera. Promosi trade in ini telah ditawarkan di dua outlet rasmi Funsportzcycles yang berada di Sunway Pyramid dan Midvalley.

Dari segi spesifikasi, GoPro Hero dilengkapkan dengan lensa 10-megapixel serta membolehkan anda merakam dengan kualiti 1440p pada kadar 60 fps. Meskipun tidak dilengkapkan dengan rakaman 4K, pada kami ianya sudah cukup baik untuk GoPro versi ‘budget’.

Lebih menarik, GoPro Hero tidak lagi memerlukan anda mendapatkan waterproof case serta membolehkan anda terus menyelam bersama dengan kedalaman 10 meter. Skrin sesentuh, arahan melalui suara dan image stabilisation antara yang dilengkapkan pada model ini. Tonton review dibawah terlebih dahulu sebelum mendapatkannya.

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Gagal Mendapat Jualan, GoPro Mahu Lancarkan Hero 6 Seawal Tahun Ini

Siapa sangka syarikat yang sudah menjadi pioneer di dalam industri action camera juga berpotensi untuk menanggung kerugian yang besar. Syarikat yang saya sebutkan adalah GoPro dimana syarikat ini terpaksa menanggung rugi sebanyak $116 juta untuk 3 bulan terakhir bagi tahun 2016.

Terpalit dengan isu pengeluaran yang bermasalah, GoPro nampaknya tidak menunggu lama untuk mengumumkan GoPro Hero 6 seawal tahun ini. Buat anda yang mengikuti pengeluaran produk syarikat ini pastinya anda tahu pengeluaran model terbaru selepas setahun merupakan tempoh yang singkat buat GoPro Hero.

Jika anda masih berfikir-fikir untuk mendapatkan GoPro Hero 5, mendapatkan action camera ini sememangnya sangat berbaloi. Sebabnya saya baru sahaja mencuba GoPro Hero 5 dan ternyata saya dapat merasakan perbezaan yang agak ketara berbanding GoPro Hero 4.

Pengguna tidak lagi perlu menggunakan waterproof case yang perlu dibeli secara berasingan seperti model sebelumnya. Penggunaan voice command seperti arahan ‘GoPro take a photo’ untuk mengambil gambar sememangnya merancakkan lagi penggunaan GoPro Hero 5 ini. Kini anda boleh dapatkan GoPro Hero 4 dengan harga Hero 4 Black hanya di Lazada sementara promosi masih ada. Klik di sini untuk membuat tempahan.

Kami harap keputusan GoPro untuk mengeluarkan Hero 6 bukanlah keputusan yang panik bagi GoPro untuk meningkatkan penjualan syarikat dalam masa yang singkat memandangkan GoPro Hero 5 masih releven untuk pengguna.


Gordon Ramsay Bakal Membuka Restoran Pertama Di Malaysia Pada Tahun Ini

Sebut mengenai Gordon Ramsay pasti orang ramai cukup mengenalinya, berjaya menjadi antara chef selebriti membuatkan orang ramai ingin untuk mencuba hidangan daripada masakannya.

Buat para pemiant Gordon Ramsay, anda nampaknya tidak perlu terbang jauh ke luar negara kerana Gordon Ramsay bakal membuka restoran pertama beliau di Malaysia dengan kerjasama Sunway Resort pada Jun ini.

Bertempat di Sunway City Kuala Lumpur, restoran yang bakal dibuka membawakan konsep gourmet dining yang sekaligus bakal menawarkan pengalaman baharu buat para pengunjung. Seperti juga cawangan restoran di Mayfair, London, Gordon Ramsay Bar & Grill bakal turut menawarkan seleksi menu sepanjang hari.

Lebih menarik, para pengunjung berpeluang mencuba signature dish Gordon Ramsay iaitu Beef Wellington dan Sticky Toffee Pudding.

Buat anda yang berminat, anda berpeluang membuat tempahan di restoran yang bakal dibuka Gordon Ramsay ini bermula Jun 2021 ini. Pasti menarik menyaksikan apa yang bakal dibawakan Gordon Ramsay buat pengunjung di Malaysia.

Sebelum itu, tonton juga Gordon Ramsay bersama 5 wanita Malaysia bertanding hasilkan nasi lemak terbaik.

Tonton Gordon Ramsay Dan 5 Wanita Malaysia Bertanding Hasilkan Nasi Lemak Terbaik

Lihat Reaksi Gordon Ramsay Cuba ‘Sup Torpedo’ Buat Kali Pertama


Gordon Ramsay Bakal Tampil Dengan Rancangan TV Terbaru

Menurut laporan sebuah akaun di laman Twitter iaitu @Eater, chef selebriti terkenal, Gordon Ramsay dikhabarkan akan tampil dengan rancangan televisyen terbaharu iaitu “Gordon Ramsay: Uncharted” tahun hadapan.

Rancangan ini bakal membawa Gordon untuk mengembara ke serata dunia dan mempelajari pelbagai jenis masakan tradisi negara-negara yang dikunjungi. Difahamkan akan terdapat satu slot yang akan memberi ruang kepada Gordon untuk berentap dengan chef tempatan untuk memasak hidangan tradisi di negara tersebut.

Walaupun rancangan ini belum memasuki fasa produksi, tetapi ianya sudah menerima kritikan daripada peminat Gordon yang bimbang idea tersebut akan menimbulkan isu sensitif kerana ‘pertandingan’ antara Gordon dan chef tempatan bakal membuat masyarakat setempat berasa Gordon sedang mengajar mereka untuk memasak hidangan tradisi di tempat sendiri.

the last thing the food world needs right now is Gordon Ramsay going to foreign countries showing “locals he can cook their cuisines better than they can” pic.twitter.com/dqD3dW5Lnc

— Eddie Huang (@MrEddieHuang) July 27, 2018

Peminat ercaya bahawa idea ini amat bertentangan dengan personaliti Gordon yang amat menghormati resipi tradisi sesuatu tempat. Bagaimana agaknya kesudahan rancangan ini nanti.


Gordon Ramsay Pernah Masak Rendang Dan Akui Ia Satu Hidangan Yang Rumit

Berikutan dengan isu rendang ‘crispy’ yang tular sebelum ini, nama Gordon Ramsay turut disebut-sebut para netizen sebagai salah satu contoh chef terbaik.

Pada tahun 2013 yang lepas Gordon Ramsay pernah datang ke Malaysia untuk belajar memasak juadah tradisi Malaysia seperti rendang cara tradisional daripada pemilik restoran Aunty Aini’s Garden Cafe di Negeri Sembilan.

A post shared by Aunty Aini's Garden Cafe (@auntyainisnilai)

Gordon Ramsay yang terkenal dengan kelantangan bersuara dalam memberikan komen ‘pedas’ mengenai masakan lebih-lebih lagi dalam rancangan realiti Hell’s Kitchen berubah menjadi seorang yang patuh dan merendah diri sebaik sahaja beliau belajar untuk memasak rendang.

Gordon Ramsay juga kelihatan mula menyesuaikan diri dengan gaya memasak ala tradisional Malaysia yang terbiasa dengan sukatan ‘agak-agak’ berbanding dengan cara beliau yang begitu terperinci.

Isu rendang ‘crispy’ sebelum ini turut mendapat perhatian chef selebriti yang terkenal di Malaysia, siapa lagi kalau bukan Datuk Redzuawan atau Chef Wan.

Beliau aktif bersuara di laman Instagramnya dengan memuat naik gambar dan menyuarakan pendapat beliau di ruang caption yang meminta agar John Torode dan Gregg Wallace meminta maaf dan jangan bersikap ego.

Siapa yang terpengaruh untuk memilih nasi lemak rendang untuk sarapan pagi ini, kita geng. Kami sudah, anda bila lagi?

P/S: Gordon Ramsay Bar and Grill KL sudah mula dibuka bermula hari ini (18 Jun 2022) namun tempahan untuk makan di restoran ini sudah penuh sehingga bulan Ogos! Anda perlu membuat tempahan terlebih dahulu jika mahu makan di Gordon Ramsay Bar and Grill KL di sini.

A post shared by Gordon Ramsay Bar and Grill KL (@gordonramsaybarandgrillkl)

Bercakap tentand rendang, rancangan Masterchef UK pernah dikecam gara-gara jurinya yang berkata rendang sepatutnya crispy dan bukannya lembut. Baca lagi pada pautan di bawah.

Peserta Masterchef UK Dari Malaysia Tersingkir Gara-Gara Rendang ‘Tidak Rangup’


Gordon Ramsay Umum Bakal Hadir Ke Malaysia Selepas Kagum Dengan Cara Khairul Aming Masak

Sesiapa saja dibenarkan untuk bangga diri jika masakan yang dimasak olehnya menerima reaksi positif dari chef terkemuka dunia.

Mungkin itulah apa yang dirasakan okeh Khairul Aming apabila usaha beliau memceburi bidang masakan kini telah dipandang oleh Gordon Ramsay, seorang chef selebriti yang berasal dari United Kingdom.

Semua orang mengenali Gordon Ramsay dan tahu bagaimana celuparnya mulut dia, tetapi untuk video TikTok kali ini, beliau mengambil sikap yang positif dengan memuji masakan Khairul Aming.

Dalam video berdurasi 1:00 minit yang dimuat naik di laman TikTok, Ramsay telah memberi reaksi berhubung cara Khairul Aming menyediakan resepi Burnt Sugar Steamed Pudding.

Video @khairulaming dah dapat reaction daripada @GordonRamsay.

Mantap super power Malaysian. pic.twitter.com/pKfHQ3sfkf

Resepi ini juga sebenarnya adalah milik Gordon sendiri. Ia telah dimuat naik di dalam buku A Culinary Adventure terbitan National Geography.

Sepanjang menonton video tersebut, Gordon banyak memberi reaksi dengan cara Khairul Aming menyediakan resepi tersebut, “keciknya sudu anda,” kata Gordon merujuk sudu ‘legend’ milik Khairul Aming.

Pada akhir video, selepas melihat hasilnya, kedengaran Gordon menyatakan bahawa dia suka dengan cara Khairul Aming menyiapkan resepinya.

Gordon Ramsay juga bertindak berkata, “Saya akan berada di Malaysia, minggu depan, saya akan tunjukkan kepada anda.”

Tidak pasti adakah ini bermakna kita akan melihat Gordon Ramsay bergabung dengan Khairul Aming atau sebaliknya, tetapi jika gabungan ini menjadi kenyataan, ia adalah kolaborasi yang paling ditunggu-tunggu oleh rakyat Malaysia.


Bagaimana Pereka Fesyen Ini Menjadi ‘Suara’ Generasi Muda Di Russia

Kehidupan remaja di Russia masih dibelenggu dengan sejarah masa silam dan mereka kini sedang ke arah kemodenan. Suara anak muda Russia kini diwakili oleh seorang pereka fesyen yang kini sedang hangat di pasaran antarabangsa, Gosha Rubchinskiy.

Gosha bermain dengan gaya pemakaian ‘post-Soviet’ yang popular di Russia dan mengetengahkan gaya berkenaan ke dalam industri high fashion. Secara tiba-tiba, gaya yang dibawakan Gosha kini menjadi rebutan dan ikutan peminat fesyen di seluruh dunia. Gosha juga sudah berkolaborasi dengan jenama besar seperti Burberry,Reebok serta Adidas ketika ini.

Pendekatan Gosha berlainan dengan pereka-pereka fesyen yang lain kerana beliau lebih gemar memilih model di kalangan rakyat Russia yang memiliki wajah dan penampilan true Russian. Gosha tidak gemar dengan stigma wajah perfect man/woman  dalam dunia fesyen.

Untuk koleksi musim Bunga/Panas 2017, Gosha hanya ingin menggunakan remaja Russia sebagai modelnya. Satu casting telah dijalankan dan hampir 8,000 remaja Russia membuat permohonan dan hasilnya, Gosha dapat mencari model yang beliau inginkan untuk memperagakan koleksi pakaiannya.

Gosha dianggap sebagai wira baru bagi generasi remaja Russia kerana beliau adalah ‘jambatan’ bagi anak muda Russia berhubung dengan dunia luar. Dunia selalu sahaja skeptikal dengan negara Russia dan Gosha lah individu yang ingin mengubah pemikiran ini.

Dengan World Cup 2018 yang akan berlangsung tahun hadapan di Russia, Gosha sudah sedikit sebanyak membuka mata culture dan gaya anak muda di sana. Mereka bukan lagi negara Soviet yang ortodoks. Generasi muda mereka kini lebih matang dan terbuka dengan perubahan. Gosha tahu, generasi muda yang sekarang inilah yang akan membentuk Russia di masa akan datang.

Terima kasih juga kepada Gosha Rubchinskiy, gaya post-Soviet juga kini menjadi fenomena di seluruh dunia. Jenama sukan seperti Fila dan Kappa turut meningkat naik selepas membuat koleksi khas dengan Gosha. Peminat fesyen dunia dahagakan gaya yang unik dan Gosha tahu apa yang mereka mahu.


Cara Kreatif Marvel Menjual ‘Guardians Of The Galaxy Vol. 2’ Untuk Format Digital Dan Blu-ray

Pasukan pemasaran Marvel Studios memang kreatif! Pasukan Guardians Of The Galaxy Vol.2 bekerjasama dengan legenda David Hasselhoff untuk menghasilkan satu video muzik era disko untuk mempromosikan filem ini yang akan ditawarkan dalam format digital dan juga Blu-ray. Dalam video ini, pelakon utama tidak memegang watak seperti dalam filem tetapi diri mereka sendiri dalam pakaian kegemilangan disko. Saya nampak Yondu, Star-Lord, Drax The Destroyer, Nebula, Mantis dan Gamora. Ada lagi watak Guardians yang anda perasan dalam video ini? Alangkah baiknya kalau ada Groot dan Rocket sekali dalam video muzik ini. Pasti lebih meriah!


4 Kunci Utama Dorong Pemilikan Hartanah Di Luar Negara, Termasuk Di Malaysia

Bukan pelabur luar sahaja yang datang beli hartanah di Malaysia, bahkan kita juga boleh turut beli hartanah di negara asing. Malaysia, melalui organisasi-organisasi kerajaan dan swasta milikan tempatan turut memiliki portfolio pelaburan hartanah yang besar di seluruh dunia.

Sebagai contoh, KWSP kini sedang menanti untuk menuai hasil pelaburan mereka melalui penjualan 2 buah asetnya di London iaitu St James Square dan Tower Bridge House dengan keuntungan sekitar RM 550 juta.

Pada tahun 2015 pula, gabungan KWAP dan KWSP telah menjual 1 Sheldon Place milikan bersama mereka dengan harga £210 juta kepada British Land, sebuah tabung amanah saham hartanah di United Kingdom.

Ini tidak termasuk warganegara Malaysia yang membeli hartanah negara-negara asing atas kapasiti peribadi. Amalan pelaburan sebegini bukanlah satu perkara yang dianggap luar biasa bahkan turut dipraktiskan secara meluas oleh banyak negara lain.

Persoalan sebenar yang perlu difahami ialah; apakah faktor-faktor berlakunya pemilikan hartanah di luar negara?

Terdapat 4 kunci utama yang mendorong kepada berlakunya pemilikan hartanah di luar negara iaitu pelaburan, gaya hidup, migrasi dan pendidikan.

Pelaburan merupakan faktor penyumbang terutama disebabkan nilai hartanah dan pertukaran mata wang yang menguntungkan menjadi motivasi kepada pelabur untuk melabur di luar negara. Sebagai contoh, kejatuhan mata wang ringgit membolehkan pelabur asing membeli lebih banyak hartanah di Malaysia.

Sebaliknya juga mata wang asing yang lebih tinggi nilainya seperti US Dollar dan Great Britain Pound berupaya menjana perolehan yang lebih tinggi kepada pelabur Malaysia sekalipun dalam peratusan keuntungan yang kecil.

Gaya hidup di negara-negara membangun turut menawarkan yang lebih moden dan mewah. Ini juga mendorong warga asing untuk memiliki hartanah di negara-negara ini disebabkan keterujaan mereka untuk mengecapi gaya hidup yang mereka dambakan setara dengan status sosio-ekonomi yang mereka miliki.

Migrasi atau berhijrah turut jadi tarikan rakyat negara lain ke negara-negara membangun demi kelangsungan hidup yang dilihat lebih baik turut menyumbang kepada lebih banyak pembelian hartanah asing yang diperlukan oleh imigran-imigran ini untuk dijadikan aset mereka menetap di negara luar.

Pendidikan anak-anak di negara asing telah menyebabkan ibu bapa membeli hartanah di luar negara sebagai kediaman buat anak-anak mereka yang melanjutkan pelajaran di sana.

Faktor kesesuaian budaya tempatan sangat memainkan peranan dalam mempengaruhi trend sebegini, sebagai contoh di Malaysia kaum Cina merupakan kaum kedua terbesar dan ini menarik rakyat negara China untuk memilih Malaysia sebagai destinasi pendidikan tertiari pilihan mereka.

Tidak wajar untuk berterusan rasa takut dan gusar secara tidak bertempat tatkala melihat kebanjiran pelabur-pelabur luar yang datang dan membuat pemilikan hartanah di Malaysia.

Dalam pada itu, sedarkah anda bahawa rakyat asing hanya boleh beli hartanah strata pegangan bebas dengan nilai minimum RM 1 juta sahaja di Wilayah Persekutuan?

Sehubungan itu, tidak wujud isu persaingan dengan warga tempatan berikutan pasaran bagi hartanah lain (kuantiti yang jauh lebih besar) masih terbuka luas untuk dijadikan milikan rakyat tempatan secara eksklusif tanpa perlu bersaing dengan orang luar.


‘Guardians Of The Galaxy Vol 2’ Filem MCU Paling Lucu Dan Mungkin Terbaik Setakat Ini

Hari ini bermulanya tayangan perdana Guardians Of The Galaxy Vol 2. Bagi yang sudah tonton Vol 1, pasti tahu betapa hebatnya filem GOTG ini. Mana tidaknya, filem pertama GOTG berjaya mengutip kutipan $773.3 juta di seluruh dunia. Entah mengapa saya tidak tahu, tayangan di Amerika Syarikat hanya bermula 5 May depan, seminggu selepas tayangan perdana di seluruh dunia.

Pada pendapat saya, Marvel sendiri tidak merasakan franchise Guardians Of The Galaxy ini akan menjadi sangat hit seperti superhero Marvel yang lain. Sebabnya, mereka kurang dikenali berbanding superhero yang lain seperti Iron Man, Spider-Man, Thor, Hulk dan ahli-ahli Avengers yang lain. Jujur saya sendiri pun baru mengenali mereka menerusi GOTG yang pertama. Tetapi kalau anda peminat tegar komik Marvel, anda mesti sudah kenal Star-Lord & Co ini.

Plot filem ini bermula dengan Star-Lord & Co menjalankan misi di sebuah planet yang diterajui oleh kaum Sovereign, diketuai oleh Ayesha. Mereka kemudiannya diburu oleh Sovereign disebabkan Rocket Raccoon. Kemudian muncul seorang lelaki misteri yang menyelamatkan mereka dari serangan Sovereign. Lelaki misteri berkenaan rupanya Ego, bapa kandung kepada Star-Lord. Sejak lahir Star-Lord tidak pernah bertemu dengan bapanya dan dari pertemuan ini, barulah beliau tahu asal siapa dirinya yang sebenar.

Saya pun tidak mahu bercerita lebih tentang jalan cerita filem ini. Di sini saya ingin kupas kenapa filem GOTG Vol 2 ini adalah antara karya terbaik Marvel setakat ini. Sudah bersedia? Jom.

1. Jalan cerita yang mudah difahami dan penuh gelak tawa

GOTG Vol 2 jalan ceritanya mudah dan straight forward sahaja. Kalau anda tidak tengok yang pertama pun, anda akan masih boleh layan filem ini. Cuma nanti anda akan tertanya-tanya asal usul Nebula, Yondu dan Thanos. Jadi anda kena tonton yang pertama untuk mengetahui bagaimana GOTG terbentuk dan mengetahui sejarah setiap watak dalam GOTG.

Sama seperti GOTG Vol 1, pengarah James Gunn mengekalkan resepi kejayaan filem pertamanya; buat penonton ketawa dan enjoy every moment. Groot kembali dalam versi comel dan anda akan mudah terhibur dengan telatah Groot. Geram juga dekat Groot ini sebab dia nakal sangat. Haha. Dari opening credit sampai end credit, anda akan dijamu dengan lawak jenaka yang lucu dan bukan lawak syok sendiri.

Dari WWE ke Hollywood, Dave Bautista memang sangat sesuai dengan watak Drax. Kredit harus diberi kepada lakonan berkesan Dave dalam siri ini. Gandingan beliau dengan watak baharu Mantis dalam filem ini memang hebat. Watak beliau yang terlalu jujur juga pasti buat anda tepuk dahi sebab Drax tidak tahu cakap berlapik. Apa yang ada dalam kepala, dia main sembur sahaja. Tetapi beliau dari bangsa yang memang keras hati, jadi itu memang nature Drax dan anggota GOTG sudah boleh terima beliau seadanya. Siapa tahu Bautista yang bengis di WWE rupanya boleh jadi pak lawak yang awesome dalam GOTG?

Berbeza dari filem-filem Hollywood yang lain ketika ini yang lebih suka menggunakan lagu terkini sebagai lagu tema, James Gunn memilih untuk menggunakan lagu-lagu dari tahun 70an untuk franchise GOTG. Rationalnya ialah Star-Lord ditangkap oleh Yondu ketika beliau kecil pada tahun 70an. Jadi lagu-lagu yang beliau tahu pun cumalah lagu-lagu dari tahun 70an.

Lagu The Chain nyanyian kumpulan Fleetwood Mac adalah lagu tema untuk filem ini. Rasanya tak ramai yang tahu siapa Fleetwood Mac sebelum filem ini. Cuma pilihan lagu untuk Mixtape Vol 2 ini pada saya agak ‘kureng’ sedikit berbanding Vol 1. Vol 1 pilihan-pilihan lagunya lebih catchy dan biasa didengar.

Dalam GOTG Vol 2, ini antara sebab kenapa siri ini sangatwin! Saya tak sangka pelakon-pelakon ternama akan membuat cameo dalam filem ini. Aduh, nasib baiklah saya baik tak mahu buat spoiler tentang siapa cameo-cameo ini. Antara yang membuat kemunculan kembali adalah Howard The Duck dan Stan Lee. Masih misteri tentang watak Howard The Duck ini tentang bagaimana ianya akan fit dalam Infinity War. Jadi kalau ada peminat yang lebih arif tentang watak Howard ini boleh kongsi di ruangan komen.

Tahukan anda pelakon ternama dari Malaysia turut menempa nama dalam franchise GOTG ini? Ini cameo epik yang saya katakan. Rupanya rumour tentang beliau berlakon dalam filem ini benar. Walaupun wataknya sekejap sahaja, tetapi sudah cukup untuk hasilkan ‘wow’ faktor. Begitu juga dengan kehadiran Rocky Bolboa dalam filem ini. Alamak, terlepas tulis pula salah seorang cameo dalam filem ini.

Dalam Vol 2, nilai kekeluargaan sangat dititikberatkan oleh James Gunn. Bagus juga filem ini ada diselit nilai murni di dalamnya. Ada juga pengisian. Dalam GOTG Vol 2 ini, Star-Lord bertemu dengan bapanya yang beliau tidak pernah jumpa sejak kecil. Setelah pertemuan ini, barulah Star-Lord tahu bapanya bukan calang-calang makhluk.

Ego mempunyai kuasa yang sangat hebat yang ingin diturunkan kepada Star-Lord. Di sinikonflik bermula apabila Star-Lord mula berasa selesa dengan bapanya dan mahu meninggalkan ‘keluarga’ Guardians Of The Galaxy beliau yang lebih mengenali Star-Lord berbanding bapanya.

Di samping gelak tawa, anda perlu bersedia kerana akan ada momen dalam filem ini yang akan buat anda berderai air mata. Pecah jugalah empangan di mata, sama seperti saya tonton filem Logan. Tahniah tuan pengarah James Gunn kerana bijak bermain dengan emosi penonton. Build up filem ini juga sangat teratur dan tidak rushing menjadikan filem ini sangat enjoyable to watch.

Untuk Guardians Of The Galaxy Vol 2, saya ingin beri rating 9.5/10. Sebenarnya pada awalnya nak beri perfect 10, tetapi sebab pemilihan lagu yang kureng sedikit, jadi terpaksa tolak 0.5. Owh, dalam GOTG Vol 2, tak ada scene Peter Quill menari! Ini juga sebab yang menyumbang tidak dapat markah penuh. Jika perlu dipilih satu watak dalam GOTG, saya akan pilih Yondu. Wataknya dalam filem ini nyata memberi impak yang sangat besar.

Sebelum saya tutup ulasan ini, jangan keluar wayang awal ya? Sebab ada banyak end credit . James Gunn beri teaser tentang watak baharu yang akan muncul dalam franchise GOTG yang akan datang dalam end credit nanti. Akhirnya watak yang ditunggu-tunggu peminat setia Marvel akan membuat kemunculan! Saya beri sedikit teaser juga. Namanya bermula dari huruf ‘A’. Namun A tidak akan muncul dalam Infinity War sedangkan beliau adalah antara superhero yang boleh berlawan dengan Thanos secara terus. Mungkin beliau akan buat kemunculan secara diam-diam? Itu kita kena tunggu. Selepas GOTG, kini giliran ‘Thor: Ragnarok’ pula untuk berada di pawagam. Adios!


Grab Bekerjasama Dengan Kerajaan Negeri Selangor Untuk Bangunkan Perkhidmatan E-Bazar Ramadan

Kerajaan negeri Selangor dan Kementerian Wilayah Persekutuan Kuala Lumpur pada hari ini telah mengumumkan kerjasama dengan Grab Malaysia. Perkongsian ini akan melihat syarikat tempatan ini bekerja dengan majlis-majlis negeri untuk mendigitalkan ribuan pedagang bazar Ramadan untuk menyediakan hidangan buat orang ramai sempena musim Ramadan.

Saya terpanggil mendengar keluhan nasib para peniaga setelah keputusan pembatalan Bazar Ramadan.

Justeru, Kerajaan Negeri mengambil inisiatif untuk membina suatu ekosistem keusahawanan baharu dengan kerjasama syarikat penghantaran iaitu @GrabMY pic.twitter.com/53sxC0AZpJ

— Amirudin Shari (@AmirudinShari) April 8, 2020

Sebagai perkhidmatan tempatan, Grab sentiasa menggalakkan peniaga untuk menguasai ekonomi digital bagi mengembangkan perniagaan mereka. Selain menjadikan e-Bazar Ramadan suatu realiti, Grab juga mempunyai dua inisiatif lain untuk membawa semangat Ramadan ke rumah rakyat Malaysia sambil menyokong perniagaan kecil dan usahawan mikro.

Lebih menarik, mulai hari ini, rakyat Malaysia berpeluang menikmati diskaun sehingga 30% untuk keperluan perayaan anda apabila anda membeli-belah dalam talian menggunakan GrabPay dengan promosi Grab ‘Raya Deals Dari Rumah’.

Difahamkan selain negeri-negeri Selangor dan Wilayah Persekutuan Kuala Lumpur, Grab juga sedang berbincang dengan majlis-majlis tempatan lain mengenai kemungkinan mendigitalkan peniaga Bazar Ramadan tempatan untuk melindungi pendapatan usahawan-usahawan mikro ini.

Buat para peniaga makanan atau penjual di laman sosial yang berminat untuk  memanfaatkan sumber Grab anda boleh menghubungi mereka dengan klik di sini.

Ketahui juga Pakej Rangsangan Eknomi Selangor Prihatin 2.0 berjumlah RM272.5 juta yang bakal membantu semua golongan.

Rumusan Selangor Prihatin 2.0: Pakej Rangsangan Ekonomi Yang Bantu Semua Golongan

9 Inisiatif Selangor Prihatin Berjumlah RM127.78 Juta Yang Bakal Manfaatkan Rakyat


Grab Cari ‘Abang Rider Kajang’, Hero Cuba Selamatkan Pemandu Hilux Pitam

Pada hari Rabu lalu seorang pemandu Toyota Hilux pitam ketika memandu lalu merempuh beberapa buah kenderaan lalu terbabas di kanan jalan dan melanggar rumah kedai di Taman Jenaris, Kajang.

Dalam rakaman video yang tular di seluruh media sosial, ternampak kelibat seorang rider GrabFood berusaha menyelamatkan mangsa yang pitam itu.

Pada awal rakaman video itu, kelihatan dia mengetuk-getuk tingkap bahagian penumpang untuk menyedarkan pemandu trak pikap tersebut. Semasa Toyota Hilux itu terbabas dan melanggar rumah kedai, rider itu juga antara orang yang terawal sampai untuk melihat keadaan pemandu yang pitam itu dengan lebih lanjut.

Rider2 grab/foodpanda memang selalu berjasa lah bile ada kemalangan mcm ni. In my case pon sama jugak, rider grab yang berbakti halang org mabuk yg langgar kereta saya daripada lari. Thanks rider2 grab and food panda sume. The real heroes😎👍💪

— Zayn🐝 (@irshad_khabir) October 27, 2021

Usaha murni rider itu telah mendapat pujian daripada para netizen yang kagum dengan keberanian serta kekal tenang semasa menghadapi situasi sulit ketika waktu itu.

Pada masa yang sama, pujian-pujian yang dikongsikan oleh para netizen telah dibaca oleh pihak Grab dan mereka mahu menjejak siapakah rider yang berani itu untuk diberikan penghargaan.

So much happening. Driver fainted. I watched the video, am also invested and now feel like I need to go to Pavillion. Yes, that Kakak did a stunt of sort, miraculously, no one severely injured. The comments on this video made me worry & crack up at the same time. I’m confused https://t.co/MU61OalytE

— Shamin Shaimah (@Shamin_Shaimah) October 28, 2021

I could not agree more but do you have the details of the rider's bike so that we can locate and reward him or her for the brave attitude on helping others? 💚

— Grab Malaysia (@GrabMY) October 28, 2021

Pada kejadian pukul 6 petang hari Rabu lalu, pemandu Hilux tersebut dalam perjalanan dari pasar raya di Prima Saujana menuju ke Kajang sebelum jatuh pitam lalu merempuh beberapa buah kenderaan dan merempuh sebuah rumah kedai.

Menurut Ketua Polis Daerah Kajang, Asisten Komisioner Mohd Zaid Hassan, lelaki itu pitam ketika memandu akibat tidak makan dan terus panik selepas tersedar ketika nahas itu berlaku.

Manakala hasil ujian alkohol dan saringan air kencing mendapati pemandu Hilux tidak mabuk serta negatif dadah ketika memandu pada hari kejadian, lapor Berita Harian.

Sebelum ini ada beberapa rider lain turut menjadi ‘hero’ bagi menyelamatkan orang lain yang ditimpa kemalangan. Anda boleh baca kisah lanjut melalui pautan-pautan di bawah.

Selamatkan Keluarga Daripada Lemas, Kumpulan ‘Rider’ GrabFood Ini Berjaya Raih Pujian Netizen

‘Rider’ foodpanda Sekali Lagi Muncul Hero, Kali Ini Bantu Polis Tangkap Perompak

Netizen Puji Tindakan Berani Abang Rider ‘Bantu’ Tangkap Individu Dicari Polis Johor


Grab Dan Heineken Umum Kerjasama Untuk Pasaran Asia Tenggara

Sebut mengenai Grab pasti orang ramai cukup tahu mengenai syarikat ini. Bermula dengan penawaran servis e-hailing, Grab berjaya meluaskan jaringan servis mereka dengan memperkenalkan beberapa servis lain dimana salah satu daripada adalah GrabFood.

Terbaru, Grab sekali lagi menjalin kerjasama strategik dan pada kali ini jenama yang dipilih adalah Heineken untuk pasaran Asia Tenggara. Sebuah jenama minuman keras yang popular serta memiliki peminum yang ramai.

Berdasarkan laporan, kerjasama antara Heineken dan Grab bakal membolehkan para pengguna memesan rangkaian produk Heineken yang terdiri daripada pelbagai minuman keras. Kerjasama ini juga dilihat sebagai salah satu cara yang menguntungkan Grab dan Heineken dalam menaikkan jumlah jualan.

Menerusi kerjasama ini, had umur pengguna yang memesan minuman keras ini turut disemak sebelum dihantar melalui servis GrabFood. Selain itu, buat masa terhad ini Heineken bakal turut menawarkan beberapa produk terbaru buat para pengguna yang memesan.

Servis terbaru daripada GrabFood ini bakal mula ditawarkan di Singapura dan Vietnam pada akhir September ini seterusnya ke beberapa negara lain melibatkan Filipina, Thailand, Myanmar dan Kemboja.

Melihat kepada negara Malaysia dan Indonesia yang tidak tersenarai dalam rancangan, nampaknya hampir pasti servis ini tidak ditawarkan di kedua-dua negara ini.

Kami kongsikan kepada anda beberapa lagi artikel yang mungkin menarik minat anda mengenai servis yang ditawarkan Grab. Klik pautan dibawah untuk membacanya.

Grab Sedia Melancarkan 50 GrabKitchens Ke Seluruh Indonesia Tahun Ini

Warga Emas Berumur 60 Tahun Ini Kongsikan Mengapa Beliau Masih Lagi Membawa Grab

Perkhidmatan GrabFood Akan Diperluaskan Ke Lima Lokasi Baharu


Grab Diiktiraf Syarikat Kedua Paling Inovatif Di Dunia

Siapa sangka syarikat start-up e-hailing yang mula bertapak di Kuala Lumpur ini kini telah berjaya dinobatkan sebagai syarikat kedua paling inovatif di dunia selepas Meituan Dianping. GrabTaxi Holdings yang kini telah bertapak dan beroperasi penuh di Singapura semalam telah mengumumkan perkara tersebut berdasarkan sumber Fast Company.

Pasaran Grab yang semakin meluas di Asia Tenggara sehingga mampu mengambil alih perkhidmatan salah satu e-hailing terkenal, Uber telah melonjak hasil pendapatan kira-kira $1,000,000 setakat 2018. Sehingga kini, Grab semakin aktif dalam menjalankan aktiviti penyelidikan dan pembangunan (R&D) untuk tujuan penambahbaikan dan telah mempunyai 7 pusat R&D di Asia Tenggara.

Tempat pertama diungguli oleh sebuah syarikat yang terkenal sebagai platform pesanan barangan dan servis dari Beijing, China yang dikenali sebagai Meituan Dianping. Meituan Dianping bukan sahaja menyediakan perkhidmatan pesanan barangan pengguna, tetapi juga menyediakan servis untuk menempah hotel sehinggalah servis untuk membeli tiket wayang.


Grab Dilaporkan Alami Kerugian RM1.55 Bilion Untuk Suku Ketiga Tahun 2022

Seperti kita sedia maklum, syarikat Grab telah berjaya mendominasi pasaran Asia Tenggara dengan menawarkan pelbagai servis perkhidmatan pengangkutan dan makanan. Namun, dengan ketidak tentuan ekonomi global membuatkan sejumlah syarikat teknologi terkemuka turut mengalami kerugian pada suku tahun ini.

Grab Holdings kini telah berkongsikan kerugian besar bagi kewangan suku ketiga 2022 dengan catatan kerugian bersih mencecah $327 juta (~RM1.55 bilion). Meskipun hasil firma dilihat melonjak lebih dua kali ganda pada suku ketiga ini dengan peningkatan pada segmen peruncitan dan penghantaran makanan.

Grab tetap mengakui turut berdepan kesan ketidaktentuan ekonomi khususnya melibatkan pemerhatian pelabur dan impak perubahan iklim semasa. Oleh itu, syarikat Grab ingin mengambil langkah berjaga dalam memastikan mereka boleh kekal bertahan dan bersaing di dalam industri pada masa kelak.

Antara langkah yang bakal dilakukan termasuklah memperlahankan pengambilan pekerja, memperkemas fungsi dan menggurangkan perbelanjaan insentif dan kos korporat sebagai tindak balas pengurusan untuk menangani tekenan ekonomi dengan efektif.

Sasaran tindakan pengurangan pekerja juga berkemungkinan akan berlaku. Bagaimanapun, Grab kekal optimis akan permintaan penggunanya dan menyasarkan pendapatan tahunan mencapai sekitar $1.35 bilion (~RM6.14 bilion) kelak.


Grab Dilaporkan Bernilai $3 Billion Selepas Menerima Dana Lebih $750 Juta Daripada Softbank

Jika Uber selaku syarikat yang pioneer untuk syarikat kereta sewa terpaksa menanggung rugi ratusan juta, lain ceritanya buat Grab dimana telah memperoleh dana lebih $750 juta USD daripada Softbank.

Di awal tahun ini Blomberg melaporkan Grab berjaya untuk breakeven setelah hampir 4 tahun di dalam industri. Boleh dikatakan suatu tempoh yang agak cepat untuk sebuah syarikat yang mempunyai market yang besar seperti Grab.

Dilaporkan dana yang baru diterima Grab ini bakal menjadikan nilai syarikat Grab melonjak kepada $3 billion USD. Menariknya mengenai Grab adalah bagaimana syarikat ini mampu berkembang serta menerima dana yang besar dalam masa yang singkat.

Difahamkan algorithm yang dibangunkan oleh Grab merupakan antara faktornya. Sistem yang teratur serta mengutamakan pemandu disamping penumpang antara yang menjadi penyumbang.

Aplikasi yang sudah dimuat turun lebih 21 juta pengguna ini kini telahpun mempunyai lebih 400,000 pemandu serta menerima lebih 1.5 juta tempahan sehari. Tidak hairanlah mengapa syarikat-syarikat besar begitu yakin untuk melabur kepada Grab.

Anthony Tan selaku CEO Grab mengatakan Indonesia berpotensi untuk menjadi lubuk wang terbesar Grab di Asia setelah dijangka memperoleh lebih $15 Billion USD melalui servis Grabcar dan GoJek. Untuk pengetahuan anda, penduduk Indonesia lebih selesa untuk menggunakan servis GoJek berikutan harganya yang lebih rendah, cepat serta dapat mengelakkan daripada ‘macet‘.

Melihat kepada peningkatan semasa Grab, dijangka syarikat ini bakal terus berkembang setelah dilaporkan bakal terlibat dengan beberapa syarikat besar. Bank Mandiri Indonesia antara yang terawal untuk bekerjasama dengan Grab sempena fungsi terbaru Grab iaitu GrabPay.


Grab Jalin Kerjasama Kepintaran Teknologi Dengan Microsoft

Minggu lepas baru sahaja diumumkan Softbank telah membuat pelaburan pada Grab yang bernilai $500 juta. Hari ini Microsoft mengumumkan kerjasama yang bakal terjalin di antara syarikat teknologi tersebut dengan syarikat e-hailing terkenal di Asia, Grab. Kerjasama yang dijalinkan ini akan berfokus dalam bidang Artificial Intelligence (AI) dan big data.

Hasil kerjasama ini akan melahirkan integrasi sokongan Grab ke dalam perisian Microsoft sebagai contoh tempahan Grab boleh dibuat melalui Microsoft Outlook, penebusan Grab Rewards melalui Microsoft Reward Gift Cards dan beberapa perkhidmatan lain.

Walaupun nilai pelaburan antara kedua syarikat ini tidak diumumkan baik dari pihak Grab mahupun Microsoft, ada khabar yang mengatakan nilai pelaburan tersebut adalah bernilai $200 juta. Pastinya prestasi kedua-dua syarikat akan bertambah lebih baik dengan adanya kerjasama ini.


Grab Menubuhkan Pusat Penyelidikan Dan Pembangunan Di Malaysia

Sebelum ini Grab telah menubuhkan Pusat Penyelidikan dan Pembangunan (R&D) di beberapa buah negara terpilih iaitu Bangalore, Beijing, Ho Chi Minh, Jakarta, Seattle dan Singapura. Kini Malaysia terpilih sebagai lokasi ke-7 penubuhan pusat R&D syarikat e-hailing terkenal itu.

Pusat yang akan ditubuhkan di Kuala Lumpur ini akan bertumpu kepada memperbaiki sistem perhubungan dan membangunkan produk atas talian yang baharu.

Bukan itu sahaja, penyelidikan dan pembangunan juga akan memberi manfaat kepada pemandu Grab seperti penyediaan sistem keselamatan menggunakan artificial intelligence seperti penggera yang boleh membantu menyedarkan pemandu yang mungkin hilang fokus ketika pemanduan akibat terlalu penat.

Seperti yang dilaporkan dalam perancangan, penggera keselamatan tersebut akan menghadkan dan penggera akan diaktifkan berdasarkan berapa jam pemanduan dan bilangan pemandu mengambil masa untuk berehat. Untuk pusat R&D ke-7 ini sekurang-kurangnya 100 orang dari pelbagai kepakaran telah dilantik bagi membantu operasi tersebut.


Grab Mungkin Tidak Dapat Ambil Alih Uber Di Singapura

Seperti semua sedia maklum, ppengambilalihan Uber Asia Tenggara oleh Grab semenjak Mac lepas telah menjadikan Grab sebagai syarikat yang memegang monopoli perkhidmatan e-hailing terbesar di rantau ini.

Pengambilalihan ini nyata menarik perhatian banyak pihak antaranya Competition and Consumer Commission of Singapore (CCCS). Pihak CCCS melakukan siasatan kerana dengan berlakunya gabungan ini, akan menyebabkan kekurangan persaingan dalam pasaran. Oleh itu, kedua-dua syarikat ini bakal dikenakan denda.

Pihak Grab bagaimanapun telah menolak tanggapan tersebut dan telah memohon siasatan tersebut dikaji semula. CCCS turut menyatakan beberapa penyelesaian dan meminta pandangan daripada pengguna dan pihak ketiga. Kegagalan untuk mendapatkan penyelesaian hal ini mungkin akan menyebabkan pembatalan gabungan syarikat itu di Singapura.


4 Langkah Anda Perlu Ikuti Untuk Dapatkan Kembali Wang Yang Tersilap ‘Bank In’

Kata orang malang tidak berbau. Begitu juga dengan kecuaian diri dimana terdapat kes seseorang individu memasukkan wang ke akaun individu yang salah.

Sekiranya perkara ini terjadi kepada anda, anda tidak perlu risau panjang kerana wang ada masih ada peluang untuk diselamatkan. Apa yang perlu anda lakukan anda dengan mengikuti empat langkah ini.

Sekiranya anda atau kenalan anda tersilap menghantar wang ke akaun yang salah atau tidak dikenali, dinasihatkan untuk segera membuat laporan polis. Adalah lebih baik sekiranya laporan dibuat secara terperinci merangkumi jumlah wang yang dihantar, proses penghantaran dan akaun yang dihantar bagi memudahkan pihak polis dan bank.

Seusai membuat laporan polis, pastinya anda turut mempunyai salinan laporan polis. Dalam usaha untuk mendapatkan wang anda semula, anda boleh ke cawangan bank berdekatan serta berhubung dengan pegawai untuk bantu mendapatkan kembali wang anda.

Mengikut prosedur, pihak bank akan cuba untuk menghubung pemilik akaun bank yang menerima wang daripada anda. Proses ini mungkin akan mengambil sedikit masa.

Difahamkan pihak penerima yang secara tidak sengaja menerima wang daripada anda juga perlu bersetuju untuk mengembalikan semula wang anda dimana beliau perlu ke cawangan bank berdekatan untuk mengisi maklumat berkaitan untuk diproses sebelum anda menerima wang anda.

Bagaimana caranya sekiranya pihak penerima yang secara tidak sengaja menerima wang anda tidak mahu bekerjasama? Satu-satu tindakan yang boleh diambil untuk mendapatkan kembali wang anda adalah dengan membawa kes ini ke mahkamah.

Sekiranya jumlah wang tersalah hantar bernilai kurang daripada RM5,000, proses tuntutan di mahkmah tidak memerlukan anda mendapatkan peguam namun mendapatkan khidmat nasihat peguam di luar mahkamah adalah dibenarkan.

Walau bagaimanapun, sekiranya jumlah yang dihantar bernilai lebih daripada RM5,000, anda tidak mempunyai pilihan lain selain daripada menggunakan khidmat peguam untuk mendapatkan kembali wang anda.

Untuk mengelakkan perkara ini terjadi, adalah dinasihatkan untuk anda lebih peka serta kerap membuat semakan sebelum membuat sebuah pemindahan wang untuk memudahkan diri anda di kemudian hari.

Siapa sangka, tulisan pada wang RM10 terakhir pemberian ayah wanita ini berjaya ditemui hasil kuasa viral oleh netizen. Ketahui lebih lanjut dengan klik pautan di bawah.

Pemilik Asal Duit ‘RM10 Terakhir Pemberian Ayah’ Berjaya Ditemui

Wanita Ini Kongsi Wang Kertas Ada Kesan Dakwat Rupanya Wang Hasil Rompakan Mesin ATM


Grab Nafi Arah Pekerja Uber Kosongkan Pejabat

Semalam gempar dengan pengumuman Uber Asia Tenggara menyertai syarikat pesaing mereka, Grab yang turut memberikan impak kepada pekerja di bawah syarikat tersebut. Pengumuman tersebut bukan sahaja disebarkan kepada pihak dalaman syarikat malah kepada para pelanggan kedua-dua aplikasi berkenaan.

Berikutan dengan itu, video yang dirakamkan oleh seorang pekerja Uber di Singapura tular di media sosial. Menurut pekerja syarikat tersebut, mereka diberi masa dua jam untuk meninggalkan tempat berkenaan.

Video yang dimuat naik ke laman sosial Twitter oleh salah seorang pekerja Uber tersebut disertai dengan tulisan ‘hectic’ mendapat perhatian daripada netizen yang turut bersimpati dengan nasib yang menimpa pekerja-pekerja itu.

Namun video yang dimuat naik oleh Syahrizad ini telah dipadam oleh beliau sendiri dan pihak Grab menyatakan ini semua hanya salah faham dan tiada sesiapa pun yang akan dibuang.

Uber kemudiannya menafikan bahawa pekerja-pekerja tersebut telah hilang punca rezeki. Menurut laporan Mumbrella Asia, pihak Grab menjamin para pekerja Uber akan mendapat tempat dalam syarikat yang baharu digabungkan itu. Grab akan mengambil kembali 500 pekerja Uber di seluruh Asia Tenggara tetapi buat masa ini, mereka diberi cuti bergaji.

Namun bagi pekerja-pekerja yang diberi ‘cuti’ mereka bagaimanapun berasa risau mengenai status, gaji dan tempoh ‘cuti’ yang mereka harus alami buat sementara ini.


Grab PayLater Sedia Boleh Digunakan Di Kedai Fizikal

Grab PayLater merupakan salah satu altenatif pembayaran Buy Now Pay Later yang sering digunakan oleh pengguna. Jika dahulu kaedah pembayaran ini hanya tersedia dalam talian sahaja, kini sudah boleh digunakan di kedai fizikal.

Bermula minggu ini, anda boleh menggunakan kaedah pembayaran Grab PayLater secara rasmi di kedai-kedai yang menyokongnya. Menerusi ciri ini, kemudahan melakukan pembelian secara ansuran tidak lagi terhad kepada pembelian atas talian seperti sebelum ini.

Pilihan yang diberikan oleh Grab PayLater ialah melakukan pembayaran secara pukal di bulan seterusnya akan memecahkan pembelian kepada empat bayaran bulanan. Faedah turut tidak dikenakan atas setiap pembelian menggunakan Grab PayLater.

Antara kedai-kedai yang menyokong Grab PayLater ialah ALL IT Hypermarket, Desa Home Theater, Bose, Gamer’s Hideout, Li Ning, Wacoal and OSIM. Untuk melihat senarai lengkap terma dan syarat serta kedai-kedai yang menyokong Grab PayLater sila klik di sini.


Grab Perkenalkan ‘Pakej Pikul Bersama’ Untuk Memudahkan Para Pemandu

Pihak Grab sangat mengambil berat terhadap kebimbangan para pemandu Grab, berikutan dengan penguatkuasaan peraturan baharu yang ditetapkan oleh Kementerian Pengangkutan pada aplikasi servis e-hailing negara yang akan dikuatkuasakan bermula 12 Julai ini.

Dengan itu, pihak Grab telah mengumumkan fasa pertama dengan memperkenalkan Pakej Pikul Bersama yang akan ditawarkan kepada para pemandu Grab yang bertujuan untuk membantu mereka menanggung bebanan kos yang mahal untuk mematuhi peraturan e-hailing.

Pakej Pikul Bersama untuk fasa pertama ini mempunyai 3 langkah pendaftaran yang perlu diikuti oleh para pemandu e-hailing.

Langkah pertama yang perlu diikuti oleh para pemandu ialah mereka perlu mendapatkan pemeriksaan kesihatan terlebih dahulu untuk memenuhi syarat pada borang JPJL8A bagi pemeriksaan kesihatan untuk permohonan lesen PSV.

Untuk memudahkan pemandu, pihak Grab telah memberi subsidi perubatan yang akan dibayar kembali kepada mereka sehingga RM20. Grab juga turut menyenaraikan beberapa panel klinik yang terpilih di sekitar kawasan Kuala Lumpur dan Selangor.

Langkah kedua pula, bagi pemandu yang memiliki kenderaan yang berusia lebih dari 3 tahun, mereka harus melalui pemeriksaan Puspakom terlebih dahulu. Jangan risau, pihak Grab telah menyediakan panduan untuk pendaftaran MyPuspakom di sini. Grab juga akan membayar kembali kos sepenuhnya untuk pemeriksaan awal yang dikenakan dengan jumlah RM70.

Manakala untuk langkah ketiga pula, para pemandu perlu hadir latihan untuk pemilikan lesen PSV untuk memastikan para pemandu mempunyai lesen pemanduan yang sah disisi undang-undang pengangkutan jalan raya. Kos latihan untuk pemilikan lesen PSV ini juga turut ditanggung oleh pihak Grab dengan membayar balik jumlah maksima RM50 kepada para pemandu.

Namun, untuk mengikuti fasa pertama Pakej Pikul Bersama yang ditawarkan oleh Grab ini, para pemandu harus mengetahui dan menepati terma dan syarat yang ditetapkan oleh pihak Grab terlebih dahulu.

Buat kesemua para pemandu e-hailing, anda boleh melayari laman rasmi Grab untuk mengikuti langkah-langkah yang disediakan oleh pihak mereka bagi mengurangkan bebanan kos yang akan ditanggung oleh anda setelah peraturan baharu dikuatkuasakan nanti.


Grab Peroleh Dana Pelaburan Baharu Bernilai RM819 Juta

Sejak mula dibangunkan syarikat Grab nampaknya tidak putus daripada menerima pelaburan daripada pihak luar. Prestasinya yang semakin meningkat di sekitar Asia Tenggara membuatkan Grab baru-baru ini menerima sebuah lagi dana pelaburan daripada syarikat konglomerat dari Thailand dengan nilai $200 juta (RM819 juta).

Syarikat Central Group daripada Thailand ini menawarkan terdiri daripada beberapa rangkaian restoran, hotel serta lebih 30 pasar raya yang terdapat di Thailand, Vietnam dan Indonesia. Malah, Central Group turut dinilai dengan nilai lebih $15 bilion.

Berdasarkan pelaburan yang diterima, Grab bakal menjalin kerjasama bersama Central Group dalam menawarkan servis Grab Food dan perkhdimatan Grab Car kepada pelanggan Central Group. Pelaburan ini secara tidak langsung bakal memberi akses kepada Grab untuk melebarkan jaringan perkhidmatan di Thailand.

Berdasarkan laporan daripada Crunchbase, sejak 2012 Grab telahpun menerima dana sebanyak $6.8 bilion daripada para pelabur membuatkan Grab sebagai syarikat paling banyak menerima dana di Asia Tenggara. Grab kini dilaporkan bernilai sekitar $11 bilion.

Melihat kepada jumlah pelaburan yang tinggi, peluang Grab untuk meluaskan syarikat atau menambah model bisnes berdasarkan jumlah data pengguna yang banyak adalah sangat tinggi.


Grab Peroleh Suntikan Dana Bernilai RM0.83 Bilion Daripada Booking Holdings

Pelaburan demi pelaburan terus diterima syarikat e-hailing terkemuka iaitu Grab. Pada kali ini, Grab telah berjaya menerima suntikan dana bernilai $200 juta (RM830 juta) daripada pemilik laman perkhidmatan tempahan booking.com iaitu Booking Holdings.

Pelaburan yang diterima Grab ini sekaligus telah menjadikan jumlah dana yang Grab sepanjang tahun ini kepada $2 bilion. Berdasarkan laporan, jumlah pelaburan tertinggi yang diterima Grab pada tahun ini merupakan daripada Toyota bernilai $1 bilion. Jumlah pelaburan yang diterima berjaya meletakkan Grab sebagai sebuah syarikat dengan $11 bilion setakat ini.

Mengulas mengenai pelaburan yang dibuat Booking, platform perkhidmatan tempahan hotel dan homestay ini bakal menawarkan pembayaran secara Grab Pay buat para pelanggan yang menempah. Selain itu, iklan Booking kemungkinan bakal dipaparkan pada kereta atau aplikasi Grab.

Penerimaan jumlah dana yang tinggi ini secara tidak langsung bakal membolehkan Grab meningkatkan jumlah pekerja serta fasiliti dalam memberikan yang terbaik buat para pengguna. Setakat ini, Grab sudahpun berjaya menguasai industri e-hailing di beberapa buah sekitar Asia Tenggara.


Grab Rancang Berhentikan 1000 Tenaga Kerja

Syarikat Grab Holdings yang berpangkalan di Singapura dan  mengawalselia aplikasi pengangkutan serta penghantaran makanan terkemuka di Asia Tenggara bakal mengurangkan 1,000 pekerja atau 11% daripada tenaga kerjanya.

Memetik laporan Bloomberg, Dalam surat yang dihantar kepada pekerjanya lewat hari Selasa, ketua eksekutif Anthony Tan berkata rancangan pemberhentian ini merupakan yang terbesar pernah dilakukan oleh Grab sejak permulaan wabak.

Tambahnya lagi, keputusan ini bukanlah “jalan pintas kepada keuntungan” tetapi sebagai penyusunan semula strategi untuk menyesuaikan diri dengan persekitaran perniagaan yang kini mula berubah.

“Perubahan tidak pernah sepantas ini. Teknologi seperti AI generatif (kecerdasan buatan) berkembang pada kelajuan yang sangat pantas. Kos modal telah meningkat, secara langsung memberi kesan kepada landskap persaingan,” kata Tan dalam surat itu.

“Kami mesti menggabungkan skala kami dengan pelaksanaan pantas dan kepimpinan kos, supaya kami boleh menawarkan perkhidmatan yang lebih mampu milik secara mampan dan memperdalamkan hubungan kami kepada orang ramai.”

Tan berkata walaupun tanpa pemberhentian, Grab telah menguruskan kos dan sepatutnya mencapai sasaran pulang modal bagi Ebitda pelarasan kumpulan (pendapatan sebelum faedah, susut nilai dan pelunasan) tahun ini.

Grab diasaskan pada 2012 dengan menawarkan penghantaran, servis tumpangan dan perkhidmatan kewangan di lapan negara Asia Tenggara antaranya termasuk Indonesia, Malaysia, Filipina, Singapura, Thailand dan Vietnam.

Walaupun Grab menerajui pasaran pengangkutan dan penghantaran di Asia Tenggara, ia masih belum berjaya merekodkan keuntungan disebabkan perbelanjaan untuk memastikan pertumbuhan serta saingan daripada saingan daripada beberapa syarikat termasuk GoTo Group of Indonesia.

Saham Grab telah merosot kira-kira 70% sejak membuat kemunculan di pasaran sahamnya New York pada penghujung tahun 2021.

Untuk rekod, keputusan yang diambil oleh Grab ini juga adalah langkah yang sama dibuat oleh syarikat teknologi Indonesia itu. Ia telah menjalani pemotongan kos yang besar, termasuk mengurangkan 12% tenaga kerjanya pada 2022. Ia memberhentikan 600 kakitangan bermula Mac tahun lalu.

Ketua Pegawai Eksekutif yang akan datang merancang untuk mengetuai syarikat itu hanya buat sementara waktu dan berhasrat untuk berhenti selepas berjaya meningkatkan keuntungan, sumber memberitahu Reuters minggu lepas.


Grab Sah Buat Pelaburan RM416 Juta Pada Hotel Bajet OYO

Semenjak awal bulan ini sudah kecoh diperkatakan mengenai pelaburan strategik syarikat e-hailing terkenal di Asia, Grab dengan rangkaian hotel terbesar India yang merangkumi hotel bajet OYO. Kini sudah disahkan bahawa dua syarikat tersebut telah mematerai perjanjian mengenai pelaburan tersebut.

Berdasarkan pengesahan, pihak Grab akan melabur sebanyak $100 juta (±RM416 juta) pada pusat OYO di India. Untuk pengetahuan, OYO telah lama mengembangkan sayapnya di negara Asia lain seperti di Malaysia, Indonesia, UAE, Nepal dan China.

Roam or laze, #LetTheTravelBegin as a new season falls upon us. Traveling towards winter or away from it, the choice is yours. Simply book an OYO at 50% off and get up to ₹250 @paytm cashback. Original Track- Taan Artist: @vizdumb

A post shared by  OYO (@oyorooms) on Nov 15, 2018 at 12:02am PST

Pelaburan ini dipercayai akan menjadi salah satu sumber untuk menjana pendapatan Grab sekaligus membantu mempromosikan OYO melalui pembayaran GrabPay. Bukan itu sahaja, pelaburan ini dapat membantu OYO untuk memperluaskan lagi pasaran di pasaran Asia Tenggara. Adakah anda mempunyai pengalaman bermalam di hotel OYO?


Grab Sedia Melancarkan 50 GrabKitchens Ke Seluruh Indonesia Tahun Ini

Jika sebelum ini syarikat startup dari Indonesia Go-Jek sedia memasuki pasaran Malaysia, pada kali ini syarikat startup dari Singapura, Grab pula sedia melebarkan jaringan GrabKitchens ke seluruh Indonesia.

Menerusi GrabKitchens, para rider yang menjalankan servis GrabFood berpeluang mendapatkan makanan daripada rangkaian GrabKitchens yang terdiri daripada medan selera atau warung untuk dihantar kepada pengguna yang memesan melalui aplikasi Grab.

Menurut pengarah pemasaran Grab Indonesia, Ichmeralda Rachman, jumlah jualan mereka berjaya meningkat 25 kali ganda sejak mula diperkenalkan pada April 2019. Setakat ini cuma 10 GrabKitchens yang tersedia di Indonesia manakala syarikat ini berminat untuk meningkatkan jumlah GrabKitchens kepada 50 rangkaian.

Menerusi kemasukan GrabKitchens, aplikasi Go-Jek yang turut menawarkan servis pesanan makanan bakal turut mempunyai pesaing terbaru. Pengenalan makanan secara konsep dine-in antara percaturan GrabKitchens untuk membuatkan orang ramai di Indonesia beralih kepada aplikasi mereka.

Sejak diperkenalkan, Grab berjaya membantu orang ramai serta berkembang dengan pesat melalui jumlah pelaburan yang diterima. Kami kongsikan kepada anda beberapa artikel Grab yang menarik untuk dibaca. Klik pautan dibawah untuk membacanya.

Warga Emas Berumur 60 Tahun Ini Kongsikan Mengapa Beliau Masih Lagi Membawa Grab

4 Servis Terbaru Yang Ditawarkan Grab Singapura Buat Pengguna

Grab Diiktiraf Syarikat Kedua Paling Inovatif Di Dunia


Grab Tawar Promosi Terbaru Buat Para Pengguna

Nampaknya sebuah lagi promosi telah ditawarkan oleh syarikat e-hailang, Grab ini dimana kini anda berpeluang mendapatkan diskaun harga rendah.

Jika sebelum ini Grab menawarkan harga terendah pada RM5, kini syarikat tersebut menawarkan tambang serendah RM4 untuk perjalanan jarak dekat.

Bukan itu sahaja, Grab turut menawarkan diskaun sebanyak 15% daripada harga biasa. Difahamkan penurunan harga tambang ini adalah untuk membantu memudahkan perjalanan penumpang dari satu tempat ke satu destinasi. Tunggu apa lagi, Grab sahaja untuk memudahkan perjalanan anda.


Mahu Tandingi Uber, Grab Umum Tambang Percuma Untuk Perjalanan Dibawah RM7

Baru semalam sahaja Uber mengumumkan mereka sedang mengadakan promosi dimana perjalanan dibawah 4 kilometer cuma akan dicas dengan harga 99 sen sahaja. Pada kami promosi ini sudah cukup hebat dan menjimatkan.

Hari ini kita dikejutkan lagi dengan pesaing Uber iaitu Grab dimana syarikat ini mengumumkan kempen ‘Zero Fare, Zero Problems!’. Melalui promosi ini, Grab menawarkan tambang percuma untuk perjalanan dibawah RM7 khas buat pengguna. Memang ‘gila’ betul promo daripada Grab ini.

Bukan itu sahaja, pengguna turut berpeluang menggunakan promosi ini sebanyak 30 kali sepanjang tarikh promosi yang bermula 14 Februari sehingga 28 Februari 2017.

Untuk mendapatkan promosi daripada Grab ini anda cuma perlu memasukkan kod ‘ZEROFARE’ dan pastikan destinasi yang hendak dituju bawah daripada harga RM7. Sememangnya, langkah penjimatan terbaik buat anda yang mahu ke destinasi dengan jarak yang dekat.


Passport Hilang Sewaktu Travel Di Luar Negara? Ikuti 4 Langkah Ini

Apa yang anda lakukan jika passport anda hilang atau di curi ketika berada di luar negara?

Kalau hilang dalam Malaysia takde lah kelam kabut sangat. Tapi kalau hilang ketika berada di luar negara memang akan buat keadaan haru biru. Tanpa passport, anda tidak akan dibenarkan untuk menaiki flight dan ini juga bermakna anda tidak boleh pulang ke negara asal.

Sememangnya terkandas di negara asing memang bukan lah sesuatu yang menyeronokan.

Berikut merupakan sedikit panduan jika berlaku perkara passport hilang atau di curi ketika berada di luar negara.

1. Buat laporan di balai polis yang berhampiran

Ini perkara paling utama dan paling asas. Sebabnya kalau anda nak memohon sijil passport sementara dari kedutaan, diorang akan minta laporan polis. Kalau anda nak buat tuntutan insuran untuk ganti balik semua kos dan kerugian akibat masalah passport hilang ini, syarikat insuran akan minta salinan laporan polis juga.

Begitu juga kalau seseorang berniat untuk menggunakan passport anda yang hilang atas tujuan dan aktiviti yang lain. Laporan polis mungkin menjadi bukti bahawa orang lain yang menggunakannya dan bukannya anda.

Jadi jangan bertangguh kalau anda dapati passport anda hilang, pergi ke balai polis tempatan dan buat laporan secepat mungkin. Pastikan selepas membuat laporan, dapatkan salinan laporan polis dan simpan baik-baik.

Baca: 19 Tips Elak Kecurian Dan Kehilangan Duit Serta Barang Penting Semasa Travel

Anda kena ada sedikit wang untuk survive kalau berlaku keadaan seperti ini. Untuk makan, bayar tambang teksi nak pergi ke kedutaan atau membuat panggilan, memang kena ada duit.

Kadang kadang bukan passport anda sahaja dicuri, tapi duit pun kena curi sekali. Jadi kalau letak semua duit dalam satu tempat, nasib tak baik memang akan hilang sekaligus.

Oleh itu kalau anda pegi travel dengan family, bahagi-bahagikan duit yang dibawa, setengah bagi kat isteri dan setengah lagi anda pegang. Kalau beg anda dicuri contohnya, setidak-tidaknya anda masih ada sebahagian wang lagi yang dipegang oleh isteri anda untuk survive.

Begitu juga perlu pastikan ada sedikit baki duit dalam akaun bank anda. Sebelum pergi, telefon bank untuk aktifkan kad ATM supaya boleh digunakan di luar negara dan bawa bersama anda. Ketika kecemasan, boleh keluarkan duit melalui kad ATM.

Lagi satu yang anda boleh guna ialah kad kredit. Boleh juga dapatkan advance cash guna kad kredit ketika kecemasan . Tapi kalau wang tunai, kad atm dan kad kredit semuanya hilang, cara terakhir ialah anda whatsapp/email keluarga anda di Malaysia dan suruh mereka hantar cash melalui Western Union.

3. Pergi ke kedutaan Malaysia yang berhampiran

Selepas membuat laporan polis, anda kena pergi ke kedutaan Malaysia yang terdekat. Jadi seeloknya, dapatkan dahulu alamat dan nombor telefon kedutaan Malaysia di negara yang anda ingin lawati awal awal sebelum pergi ke sana.

Alamat dan nombor telefon kedutaan boleh didapati di website Kementerian Luar Negeri di kln.gov.my.

Tapi kalau anda terlupa nak cari awal-awal, boleh lah pegi mana mana coffe shop, dapatkan access wifi dan cari alamat kedutaan Malaysia di negara yang anda lawati melalui laman web di atas.

Bagi rakyat Malaysia, kedutaan Malaysia akan mengeluarkan sijil passport sementara jika ianya hilang ketika di luar negara.

Sijil ini hanya sah untuk anda pulang ke Malaysia (1 hala sahaja) dan anda perlu mohon passport baru bila kembali ke Malaysia. Apa yang anda perlu ada untuk memohon sijil passport sementara ini ialah:

Sebagai persediaan, lebih elok scan dulu passport, kad pengenalan dan dokumen-dokumen penting lain sebelum pergi ke luar negara dan kemudian emailkan ke diri sendiri.

Jika berlaku kedaan seperti ini, at least anda boleh buka email dan print balik semua dokumen tadi sebagai bukti bahawa anda merupakan rakyat Malaysia.

Memang kita tidak boleh jangka sesuatu yang tidak ingini akan berlaku. Tapi membuat perancangan awal setidak-tidaknya boleh membuatkan kita tidak panik dan lebih bersedia jika berlaku perkara yang tidak diingini seperti ini.

Baca lagi: 17 Langkah Dan Persediaan Keselamatan Sebelum Anda Keluar Mengembara


Grab Wajibkan Penumpang Swafoto Sebelum Menaiki Kenderaan Bermula 12 Julai

Seperti yang mungkin anda sedia maklum mengenai kes baru-baru ini melibatkan pemandu Grab, syarikat ini telah memperkenalkan sebuah langkah terbaru bagi meningkatkan keselamatan para pemandu.

Melalui langkah terbaru ini, para penumpang yang menggunakan servis perkhidmatan Grab diminta swafoto setiap kali sebelum menaiki kenderaan yang ditempah.

Difahamkan pelan terbaru Grab ini dijalankan bertujuan untuk mengesahkan penumpang serta menjaga keselamatan pemandu sekiranya berlaku sebarang kejadian yang tidak diingini. Grab turut menegaskan dimana gambar swafoto yang diambil tidak akan dikongsikan kepada pihak pemandu.

Undang-undang terbaru ini dilaporkan bakal bermula pada 12 Julai ini. Diharap langkah terbaru ini bakal mengurangkan kes-kes yang berlaku sekaligus meningkatkan keselamatan para pemandu dan penumpang.


Grabhitch Daripada Grab Perkenalkan Servis Kongsi Kenderaan Buat Pasaran Malaysia

Grab sememangnya terkenal dengan perkhidmatan menawarkan kemudahan bagi pengguna untuk membuat tempahan teksi ke sesebuah tempat. Kini, Grab memperluaskan perkhidmatan mereka dengan memperkenalkan Grabhitch untuk pasaran Malaysia.

Grabhitch daripada Grab ini menawarkan perkhidmatan dimana anda mampu untuk berkongsi kenderaan atau mudah untuk dinyatakan sebagai ‘carpool’ dimana membolehkan anda berkongsi kereta bersama penumpang lain ke suatu lokasi yang lebih kurang sama.

Jika sebelum ini anda kerap menggunakan Grab atau Uber serta menggunakan caj pemotongan pembayaran melalui kad kredit dimana anda seorang sahaja yang bayar, mungkin cara ini lebih sesuai untuk anda berkongsi tambang bayaran bersama rakan-rakan anda.

Grabhitch juga menyediakan SOP atau ‘Standard Operating Procedure’ buat pengguna dan pemandu mengenai cara penggunaan Grabhitch yang sangat memudahkan pengguna. Di samping anda dapat berjimat menggunakan kenderaan anda juga sedikit sebanyak dapat menambah kenalan bersama penumpang.

Grab nampaknya mengambil berat mengenai soal keselamatan serta keselesaan pengguna. Perkongsian kenderaan akan lebih mudah dan selesa dimana anda boleh selidik terlebih dahulu Facebook pengguna yang akan turut bersama anda ketika ‘carpool’. Soal jantina pemandu juga dititikberatkan oleh Grab. Tahniah Grab!

Pendapat saya, idea Grabhitch ini sangat baik dan sangat sesuai untuk diaplikasikan. Lebih-lebih lagi jika anda kerap berulang-alik ke tempat yang sama bersama penumpang lain. Masalah kesesakan lalu lintas juga dapat dikurangkan.

Adakah anda salah seorang yang akan menggunakan aplikasi Grabhitch? Kongsikan dengan kami di ruangan komen di bawah.


GrabPayCard, Kad Kredit Khas Buat Pengguna Tegar Grab

Mula dibincangkan sejak minggu lalu, Maybank, Grab dan Mastercard pada minggu ini telah menjalin kerjasama dalam menawarkan GrabPayCard khusus buat pengguna Grab.

Menariknya mengenai GrabPayCard, kad ini dikhususkan buat mereka yang kerap menggunakan servis daripada Grab dimana para pengguna berpeluang menerima lebih banyak ganjaran.

Hadir dengan rekaan yang premium, Maybank Grab Mastercard Platinun Credit Card ini ditawarkan dengan dua warna iaitu hitam dan putih. Rekaan yang kemas dan minimalis sekaligus membuatkan kad ini kelihatan tampil lebih premium.

Menerusi penawaran ganjaran, GrabPayCard ini membolehkan para pengguna menerima ganjaran GrabRewards 5x untuk RM1 dibelanjakan di Grab manakala perbelanjaan lain untuk penggunaan secara dalam talian turut ditawarkan dengan ganjaran GrabRewards.

Buat anda yang kerap menggunakan Grab, GrabPayCard sememangnya kad yang perlu anda dapatkan. Anda boleh rujuk di laman web Maybank untuk mengetahui lebih lanjut mengenai cara-cara mendapatkannya. Setakat ini masih belum diketahui bilakah kad ini sedia ditawarkan secara rasmi buat pengguna di Malaysia.

Untuk pengetahuan, ini bukanlah pertama kali Maybank dan Mastercard bekerjasama bersama syarikat luar, sebelum ini kedua-dua syarikat ini turut menawarkan penawaran yang sama khusus buat pengguna Shopee.

Sekiranya anda merupakan seorang yang kerap shopping di Shopee, mungkin artikel di bawah ini antara yang perlu diberi perhatian.

Shopee Perkenalkan Kad Kredit Visa Dengan Kerjasama Bersama Maybank

Ini Caranya Untuk Mohon ‘Refund’ Dari Shopee Jika Penjual Berlengah Menghantar Barang Anda


Selalu Ke Masjid, Graduan Menganggur Tidak Sangka Dapat Rezeki Ini

Last week abam buat pengumuman, untuk anak muda yang rasa keperitan hidup di kota.

Marilah berjinak dengan masjid, dapat makan percuma.

Setiap malam, masjid Taman Melawati ada sediakan dinner selepas Isya’.

Ada hamba Allah ni mesej abam, dia mengganggur.

Teringin, nak join dinner di masjid, duit pon tak berapa nak ada.. katanya.

Tapi, katanya lagi, dia malu, takut nanti nampak sangat nak makan.

Lagi dua soalan win dia tanya, soalan pertama, kalau pergi makan saja, tak sempat nak solat berjemaah.. ok kan..

Satu soalan lagi, boleh tak dia nak tapau, buat balik rumah.

Pergilah bergaul dengan orang, orang masjid ke, orang kelab ke, tak salah jika kita masih mengganggur pun.

Orang masjid ni, sekali kita tengok macam pakcik pencen je, mereka pakai jubah longgar.

Masa kerja dia pakai tie, berbaju kot, baru kita kenal siapa mereka.

Ada satu kes, seorang jiran abam ni kehilangan selipar.

Abam cuba cuba cari juga, selipar mahal.

Adalah seorang budak ni, pergi ambil selipar extra dari kotak motor dia.

Bolehlah jiran abam ni, pinjam pergi parking kereta.

Selang 2-3 malam, dengarnya mereka terserempak, jiran abam tanyalah budak tu, kerja mana, buat apa dan tinggal mana.

Sesi berkenalan, macam biasa. Tapi akhirnya menjadi sesi temuduga.

Pasal budak tu, baru graduate, tengah cari kerja, sambil-sambil tu dia tolong pakcik dia berniaga pasar malam.

Dipendekkan cerita, jiran abam tu, suruh pergi pejabat, report duty dengan HR Manager.

Ulang, suruh pi report duty, bukan pi interview.

Moral, jangan jadi katak bawah tempurung sangatlah.

Yang nak cari kerja tu, atau sedang belajar..

Nanti, kalau terjatuh cinta dengan karier sales macam abam, senang, terus je jadikan prospek.


Graduan Ini Buat Silap Mata Persis ‘Harry Potter’ Ketika Konvokesyen Buatkan Netizen Terhibur

Kebelakangan ini kita sering disajikan dengan tindakan provokasi yang dilakukan oleh beberapa graduan ketika di atas pentas konvokesyen ketika mengambil ijazah.

Namun kali ini, lain pula ceritanya apabila tular sebuah video yang memaparkan seorang graduan IPTA membuat silap mata ketika perarakan masuk ke dalam dewan.

Menerusi video yang dimuat naik di Twitter @ufakhrul, graduan berkenaan yang sedang berbaris sempat menunjukkan aksi silap mata menggunakan kad selama beberapa saat.

Di dalam video yang berdurasi 51 saat itu, pemuda itu secara spontan menunjukkan tangan yang kosong sebelum kad dikeluarkan secara tiba-tiba, umpama ahli silap mata yang sedang beraksi di atas pentas.

Haa nah kot ada yang terlepas moment bro tunjuk magic kat camera #30IIUMCONVO petang tadi. pic.twitter.com/fKhZfMTMcK

— Fakhrul Illusionz (@ufakhrul) November 25, 2019

Menurut pemuda yang bernama Fakhrul itu, video tersebut dirakam oleh isterinya sendiri yang turut terkejut dengan gelagat yang ditunjukkan oleh beliau.

Difahamkan, pemuda yang mempunyai ijazah dalam ‘Urban and Regional Planning’ dari Universiti Islam Antarabangsa (UIA) itu, merupakan seorang ahli silap mata secara sambilan. Patutlah aksi yang dipamerkan itu berjaya memukau mata orang yang melihat.

Rata-rata netizen yang melihat silap mata itu berasa kagum dan memuji aksi yang dipamerkan oleh graduan tersebut.

Dengan jubah konvonye buat time jalan centu dah mcam harry potter dah.. Eh tapi dia tak pakai wand okk dia macam now you see me.. Eh tapi dorang tak pakai jubah okk kau dumbledore

— proooottt🐨 (@Paanjay) November 26, 2019

Baru-baru ini kecoh di media sosial di mana seorang graduan IPTA membuat ‘Hail Hitler’ tanda solidariti untuk Palestin namun dikecam hebat oleh netizen. Klik pautan di bawah untuk bacaan lanjut.

Graduan IPTA Buat ‘Hail Hitler’ Tanda Solidariti Untuk Palestin Cetus Kemarahan Netizen

Lihat Ahli Silap Mata Dari Malaysia Mendapat ‘Standing Ovation’ Daripada Para Juri

Zach King Popular Kerana Silap Mata Digital Di Media Sosial